title: Michael Grabner

text:
Grabner osallistui Panthersin harjoitusleirille, jossa hänen uskottiin vakiinnuttavan paikkansa joukkueessa. Hän kuitenkin epäonnistui ja lokakuussa 2010 Panthers asetti Grabnerin waivers-listalle. Hän siirtyi muutaman päivän päästä New York Islandersiin.
Varsinaisella tulokskaudellaan Grabner onnistui erinomaisesti, tehden 76 ottelussa 34 maalia, eniten kaikista tulokkaista. Hän ansaitsi myös ehdokkuuden Calderiin, NHL:n parhaalle tulokkaalle jaettavaan palkintoon.


title: Michael Grabner

text: Kesällä 2011 Grabner ja Islanders solmivat 5-vuotisen jatkosopimuksen, minkä caphit on 5 miljoonaa taalaa.


title: Michael Grabner

text: Keväällä 2018 New Jersey Devils hankki Gabnerin New York Rangersista, johon hän oli siirtynyt Toronto Maple Leafsin kautta.


title: Michael Grabner

text:
Grabner on edustanut Itävallan alle 18-vuotiaiden joukkuetta kahdessa turnauksessa. Hän on edustanut myös alle 20-vuotiaiden joukkuetta.
Grabner oli mukana Itävallan olympiajoukkueessa 2014, jossa teki mm. hattutempun Suomea vastaan, mutta Itävalta hävisi 8–4.


title: School Days (Guardians 4:n kappale)

text: School Days on japanilaisen Guardians 4 -yhtyeen toinen single. Se julkaistiin 2. syyskuuta 2009.


title: Polyklonaalinen vasta-aine

text: Polyklonaaliset vasta-aineet ovat eri B-solulinjoista saatavien vasta-aineiden seos. Ne sitoutuvat saman antigeenin eri epitooppeihin. Niistä poikkeavasti monoklonaaliset vasta-aineet, jotka ovat peräisin vain yhdestä B-solulinjasta, sitoutuvat antigeeninsa vain yhteen tiettyyn epitooppiin. Polyklonaalisia vasta-aineita voidaan eristää eläimen tai ihmisen seerumista. Niitä on käytetty jo vuosikymmenien ajan esimerkiksi monien infektiotautien ehkäisyssä ja hoidossa.


title: Katja Krohn

text: Katja Krohn (s. 1. marraskuuta 1966 Helsinki) on suomalainen teatteriohjaaja ja näytelmäkirjailija.


title: Katja Krohn

text: Krohn toimi Teatteri Pienen Suomen johtajana vuosina 2000–2001 ja teatterin fuusion jälkeen Helsingin kaupunginteatterin lastenteatterivastaavana. Vuosina 2004–2009 Krohn toimi ohjaajantyön lehtorina Teatterikorkeakoulussa.


title: Katja Krohn

text: Krohn on ohjannut näytelmiä muun muassa Helsingin kaupunginteatteriin, Tampereen Työväen Teatteriin, Kuopion kaupunginteatteriin sekä Jyväskylän kaupunginteatteriin. Krohnin näytelmiä on esitetty lukuisissa suomalaisissa laitosteattereissa. Näytelmillä "Iso paha susi" ja "Sotta Pyttynen" hän nousi eniten esitettyjen suomalaisten nykykirjailijoiden joukkoon. "Iso paha susi" on käännetty viroksi, ruotsiksi, venäjäksi ja saksaksi. Krohnin vuonna 1998 Nina Salliselle kirjoittamaa monologia "Kuningas Lear" esitettiin pitkään Yhdysvalloissa. Krohn on tehnyt yhteistyötä Sinikka ja Tiina Nopolan kanssa. Vuonna 2007 Krohn toimi Finlandia Junior -valintalautakunnan puheenjohtajana.


title: Katja Krohn

text: Krohn aloitti teatteriharrastuksensa Helsingin Kellariteatterissa ja toimi myöhemmin Aurinkoteatterissa. Hän valmistui teatteritaiteen maisteriksi Teatterikorkeakoulusta 1998. Krohnin sisaria ovat Suomen elokuvasäätiön toimitusjohtaja Irina Krohn ja Helsingin kaupunginvaltuuston puheenjohtaja Minerva Krohn.


title: Katja Krohn

text: Krohn on ohjannut seuraavien näytelmiensä kantaesitykset:


title: Talent

text: Talent voi tarkoittaa seuraavia:


title: Farthen Dûrin taistelu

text: Farthen Dûrin taistelu käytiin Christopher Paolinin menestysromaanissa Eragon Farthen Dûr -nimisen vuoren kraatterissa, missä sijaitsi kääpiöiden suurkaupunki Tronjheim, jonka Galbatorixia palvelevat urgalit yrittivät vallata.


title: Farthen Dûrin taistelu

text: Galbatorix sai tietää Vardenien pitävän tukikohtaansa Tronjheimissa, kääpiöiden mahtavassa kaupungissa Beor-vuorilla sijaitsevan Farthen Dûr-vuoren kraatterissa, ja lähetti kokoamansa urgali-armeijan tuhoamaan heidät ja heitä suojelevat kääpiöt. Kääpiöt ja vardenit saivat kuitenkin vihiä näistä ja he valmistautuivat puolustukseen. Kääpiöiden tunneleita pitkin etenevät urgalit johdatettiin tunneleita pitkin pois Tronjheimista ja nämä tulivat suoraan vardeneiden ja kääpiöiden asemiin päästen kuitenkin mahtavalla ylivoimalla voitolle,vaikka kärsivätkin valtavat tappiot. Urgaleita johtanut varjo Durza murtautui tunneleiden kautta Tronjheimiin kohdaten siellä Eragonin, johonka Vardenit pettäneet Kaksoset olivat hänet huijanneet, pitkässä kaksintaistelussa. Kaksintaistelun ratkaisi haltiaprinsessa Arya tuhoamalla Isidar Mithrimin, kääpiöiden tähtisafiirin, jolloin Erago pääsi pistämään Zar'rocin Durzan sydämeen tuhoten hänet ja vapauttaen urgalit Durzan magiasta. Durzan kuoltua taistelu kääntyi vardenien ja kääpiöiden voitoksi, kun urgalien heimot kääntyivät toisiaan vastaan, ja Eragonia juhlittiin sankarina.


title: Bill Lienhard

text: William Barner ”Bill” Lienhard (s. 14. tammikuuta 1930 Slaton, Teksas) on yhdysvaltalainen kilpauransa päättänyt koripalloilija ja olympiavoittaja.


title: Bill Lienhard

text: Lienhard kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Lienhard pelasi viidessä ottelussa tehden yhteensä 18 pistettä.


title: Bill Lienhard

text: Lienhard lopetti koripallouransa kilpailullisessa mielessä jo 24-vuotiaana. Myöhemmin hänestä tuli varsin menestynyt pankkiiri Kansasin seudulla.


title: Bob Kenney

text: Robert Earl ”Bob” Kenney (23. kesäkuuta 1931 Arkansas City, Kansas – 27. lokakuuta 2014 Scottsdale, Arizona) oli yhdysvaltalainen koripalloilija ja olympiavoittaja.


title: Bob Kenney

text: Kenney kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Kenney pelasi seitsemässä ottelussa tehden yhteensä 74 pistettä. Kenney voitti kultaa myös vuoden 1955 Pan-Amerikan kisoista.


title: Kuolleeksi julistaminen

text: Kuolleeksi julistaminen on oikeudellinen menettely, jota käyttäen tuomioistuin tai maistraatti voi julistaa kadonneen henkilön kuolleeksi.


title: Kuolleeksi julistaminen

text: Kuolleeksi julistaminen vaikuttaa esimerkiksi seuraavasti:Tuomioistuimen päätöksellä henkilö voidaan julistaa kuolleeksi hakemuksesta piankin tämän katoamisen jälkeen, jos hän on kadotessaan ollut välittömän hengenvaaran aiheuttaneessa onnettomuudessa tai muussa katastrofitilanteessa, ja mikäli hänen pelastumistaan ei voida olettaa. Muutoin kuolleeksi julistamista voidaan hakea odotusajan kuluttua, joka Suomessa on yleensä viisi vuotta siitä, kun henkilö on tiettävästi ollut viimeksi elossa. Odotusaika on vain yksi vuosi, jos kadonnut henkilö on ollut hengenvaarallisissa olosuhteissa kadotessaan tai jos muutoin huomioon otettavat seikat viittaavat, henkilön kuolema on ollut erittäin todennäköinen. Hakemus osoitetaan sille käräjäoikeudelle, jonka tuomiopiirissä kadonneen henkilön kotikunta on viimeksi ollut, tai jos haetaan usean samalla kertaa kadonneen henkilön julistamista kuolleeksi, asian voi käsitellä se tuomioistuin, joka on toimivaltainen heistä jonkun osalta.


title: Kuolleeksi julistaminen

text: Hakemuksen kuolleeksi julistamisesta voi tehdä kadonneen aviopuoliso tai rekisteröidyssä parisuhteessa elänyt partneri, perillinen, tai muu läheinen kuten avopuoliso tai sisarus. Hakemuksen voi tehdä myös muu henkilö, jos hänelle asialla voi olla oikeudellista merkitystä, kuten testamentin tai henkivakuutuksen edunsaaja. Hakijan on esitettävä selvitys kuolleeksi julistamisen edellytyksistä. Velvollisuutta hakea kuolleeksi julistamista ei ole.


title: Kuolleeksi julistaminen

text: Jos on selvitetty, että kuolleeksi julistamisen edellytykset täyttyvät, tuomioistuimen on kutsuttava kadonnutta henkilöä ilmoittautumaan tuomioistuimelle. Sama koskee kaikkia niitä, jotka voivat antaa tietoja siitä, onko kadonnut henkilö elossa vai kuollut. Kutsu julkaistaan kuulutuksella kuukauden ensimmäisessä virallisessa lehdessä.


title: Kuolleeksi julistaminen

text: Kuolinpäiväksi määrätään se päivä, jona kadonnut henkilö todennäköisimmin on kuollut. Jos sitä ei voida määrittää, merkitään kuolinpäiväksi se päivä, jolloin hän todennäköisesti viimeistään on kuollut. Mikäli sekään ei ole määriteltävissä niin kuolinpäiväksi merkitään se päivä, jona on kulunut viisi vuotta siitä kun kadonnut henkilö on tiettävästi viimeksi ollut elossa.


title: Kuolleeksi julistaminen

text: Maistraatti tai Ahvenanmaan valtionvirasto voi julistaa henkilön kuolleeksi kun tulee 100 vuotta sen kalenterivuoden päättymisestä, jonka aikana hän on syntynyt; ja viisi vuotta sen kalenterivuoden päättymisestä jolloin hän ollut tiettävästi elossa.


title: Kuolleeksi julistaminen

text: Maistraatilta ei voi hakea kuolleeksi julistamista, vaikka edellä mainitut ehdot täyttyisivät.


title: Kuolleeksi julistaminen

text: Kuolinpäivä merkitään tarkasti, mikäli pystytään määrittämään päivä, jolloin henkilö todennäköisesti on kuollut. Ellei päivää voida selvittää, kuolinpäiväksi on määrättävä 1. päivä tammikuuta sinä vuonna, joka ensiksi alkaa sen jälkeen, kun on kulunut sata vuotta henkilön syntymästä ja viisi vuotta siitä, kun hän on tiettävästi viimeksi ollut elossa.


title: Kuolleeksi julistaminen

text: Laki kuolleeksi julistamisesta uusittiin Suomessa viimeksi 9. maaliskuuta 2005. Suomessa kuolleeksi julistaminen saattoi aiemmin tyypillisesti tapahtua kymmenen vuoden kuluttua siitä, kun henkilö oli ollut tiettävästi viimeksi elossa. Odotusaika lyheni kolmesta yhteen vuoteen, mikäli henkilö oli kadonnut olosuhteissa, joissa hänen voitiin todeta olleen välittömässä hengenvaarassa.


title: Kuolleeksi julistaminen

text:
Esimerkiksi vuoden 2004 Kaakkois-Aasian tsunamikatastrofia pidettiin laissa välittömän hengenvaaran aiheuttaneena onnettomuutena, mikäli asian käsittely tuli oikeuteen uuden lain voimaantulon jälkeen. Mikäli kadonnut henkilö oli hyökyaallon tullessa todistettavasti ollut paikassa, jossa aalto aiheutti välittömän hengenvaaran, eikä ollut syytä olettaa hänen pelastuneen, voitiin henkilö julistaa kuolleeksi ilman odotusaikaa. Esimerkiksi mikäli henkilö oli silminnäkijän mukaan jäänyt hyökyaallon alle tai hänen tiedettiin olleen aallon tullessa tuhoutuneen merenrantahotellin tiloissa, voitiin soveltaa kuolleeksi julistamista ilman odotusaikaa. Esimerkit eivät kuitenkaan ole tyhjentäviä. (KKO 1933 I 14)
 (KKO 1953 II 156)
 (KKO 1959 II 6)


title: Destia Rail

text: Destia Rail Oy on rautatieverkoston rakentamiseen, korjaukseen ja ylläpitoon sekä teiden talvikunnossapitoon erikoistunut yritys. Se perustettiin 1976, jolloin sen kalustoon kuului vain yksi pyöräkuormaaja. Yrityksen ensimmäinen toimeksianto oli Kouvolan ratapihan perusparannustyömaa.


title: Destia Rail

text: Nykyään Maansiirto Veli Hyyryläinen on yksi Suomen tärkeimmistä ratojen rakentamiseen ja kunnossapitoon erikoistuneista yrityksistä. Sen vastuulla on monen rataosan kunnossapito, ja muun muassa Porokylä–Vuokatti-radan perusparannus. Suomen lisäksi se on saanut rakennusurakoita Baltian maista.


title: Destia Rail

text: Yrityksellä on paljon omaa rautatiekalustoa, muun muassa Ttm1-, Otso2- ja neljä Move66-veturia. Lisäksi sillä on jonkin verran omaa vaunukalustoa sekä kiskokaivinkoneita.


title: Dean Kelley

text: Melvin Dean Kelley (23. syyskuuta 1931 Monmouth, Kansas – 13. tammikuuta 1996 Morton, Illinois) oli yhdysvaltalainen koripalloilija ja olympiavoittaja.


title: Dean Kelley

text: Kelley kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Kelley pelasi kuudessa ottelussa tehden yhteensä neljä pistettä. Hän voitti kultaa myös vuoden 1955 Pan-Amerikan kisoista. Kelleyn veli Allen Kelley voitti koripallon olympiakultaa Roomassa 1960.


title: John Keller

text: John Frederick Keller (10. marraskuuta 1928 Page City, Kansas – 6. lokakuuta 2000 Great Bend, Kansas) oli yhdysvaltalainen koripalloilija ja olympiavoittaja.


title: John Keller

text: Keller kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Keller pelasi kahdessa ottelussa tehden yhteensä kolme pistettä.


title: Charlie Hoag

text: Charles ”Charlie” Monroe Hoag (19. heinäkuuta 1931 Tulsa, Oklahoma – 8. maaliskuuta 2012 Kansas City, Missouri) oli yhdysvaltalainen koripalloilija, amerikkalaisen jalkapallon pelaaja ja olympiavoittaja.


title: Charlie Hoag

text: Hoag pelasi Kansasin yliopistossa koripalloa ja amerikkalaista jalkapalloa 1950–1953. Phog Allenin valmentamassa Kansas Jayhawksin koripallojoukkueessa Hoag pelasi 1950–1951 ja 1951–1952. Jälkimmäisellä kaudella Jayhawks voitti NCAA:n Big Seven Conferencen mestaruuden. Hoag oli yksi seitsemästä Jayhawks-pelaajasta Yhdysvaltain maajoukkueessa, kun se voitti kultaa Helsingin kesäolympialaisissa 1952. Hoag pelasi seitsemässä ottelussa tehden yhteensä 20 pistettä.


title: Charlie Hoag

text: Amerikkalaisessa jalkapallossa Hoag valittiin 1950 ja 1952 NCAA:n konferenssin tähdistökentällisen halfbackiksi. Hän oli Jayhawksin kapteeni 1952. Helsingin olympiaturnauksen jälkeen hänen oli tarkoitus aloittaa uusi kausi amerikkalaisessa jalkapallossa, mutta paha polvivamma lopetti hänen urheilu-uransa kokonaan. Cleveland Browns varasi hänet kuitenkin NFL:ään .


title: Charlie Hoag

text: Hoag kuoli maaliskuussa 2012.


title: Wayne Glasgow

text: Victor Wayne Glasgow (17. tammikuuta 1926 Dacome, Oklahoma – 31. joulukuuta 2000 Bartlesville, Oklahoma) oli yhdysvaltalainen koripalloilija ja olympiavoittaja.


title: Wayne Glasgow

text: Glasgow kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Glasgow pelasi kuudessa ottelussa tehden yhteensä 27 pistettä.


title: Aukkoteoria

text: Aukkoteoria () oli Otto von Bismarckin poliittinen teoria, jolla hän perusteli vallan keskittämisen itselleen Preussin perustuslakikiistan puhjettua.


title: Aukkoteoria

text: Vuonna 1862 Preussin maapäivät kieltäytyivät antamasta varoja sotaväen uudistukseen, jota kuningas (tuleva Saksan keisari) Vilhelm I ajoi. Kuningas nimitti tällöin, sotaministeri von Roonin kehotuksesta, pääministerikseen Bismarckin, joka toimi Pariisissa diplomaattina. Reformia kannattanut Bismarck esitti, että Preussin perustuslaissa oli aukko ("Lücke"), koska se ei ottanut huomioon tilannetta, jossa parlamentti ja kuningas eivät pääsisi yksimielisyyteen budjetista. Bismarckin näkemyksen mukaan päätäntävalta kuului tällaisessa tilanteessa kuninkaalle eikä maapäiville. Tähän vedoten Bismarck katsoi, että hänen täytyisi kruunun edusmiehenä ottaa johto käsiinsä ja varmistaa, ettei Preussin valtioelämä pysähtyisi täysin. Käytännössä kyseessä oli vallankaappaus. Kuninkaan suostumuksella Bismarck hallitsi Preussia seuraavat neljä vuotta ilman budjettia ja muun muassa toteutti armeijan kaavaillun modernisoinnin.


title: Aukkoteoria

text: Bismarckin diktatuuri päättyi vuonna 1866 sen jälkeen, kun Preussi oli noussut Saksan johtavaksi valtioksi voitettuaan Preussin–Itävallan sodan. Kansallissankariksi korotettu Bismarck sai houkuteltua kansallisliberaalit puolelleen, ja maapäivät hyväksyivät taannehtivasti edellisten vuosien rahankäytön (niin sanottu "Indemnitätsgesetz"). Vastavuoroisesti Bismarck tunnusti parlamentin ylimmäksi budjettivallan käyttäjäksi. Laki päätti perustuslakikiistan.


title: Marcus Freiberger

text: Marcus Ross ”Marc” Freiberger (27. marraskuuta 1928 Amarillo, Texas – 29. kesäkuuta 2005 Winston-Salem, Pohjois-Carolina) oli yhdysvaltalainen koripalloilija ja olympiavoittaja.


title: Marcus Freiberger

text: Freiberger kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Frieberger pelasi seitsemässä ottelussa tehden yhteensä 44 pistettä.


title: Ron Bontemps

text: Ronald Yngve ”Ron” Bontemps (11. elokuuta 1926 Taylorville, Illinois – 13. toukokuuta 2017 Peoria, Illinois) oli yhdysvaltalainen koripalloilija ja olympiavoittaja.


title: Ron Bontemps

text: Bontemps ei pelannut koskaan ammattilaisena. Hän kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Bontemps pelasi kaikissa kahdeksassa ottelussa tehden yhteensä 60 pistettä.


title: Silbannacus

text: Mar. Silbannacus (240-luku?) oli mahdollisesti roomalainen vallananastaja keisari Philippus Arabsin aikana. Hänen koko nimensä, aikaisempi elämä, ura ja asema ovat täysin hämärän peitossa ja hänestä tiedetään vain yhden Lorrainesta löytyneen "Antoninianuksen" perusteella. Kolikon etupuolella on Silbannacuksen kuva ja teksti ("Imperator Mar. Silbannacus Augustus"). Kääntöpuolella kuvataan Mercurius-jumala käsissään Victoria (voitto) ja caduceus. Ympärillä lukee .


title: Silbannacus

text: Nimi Silbannacus viittaa kelttiläiseen alkuperään ja on esitetty, että hän oli alkujaan germaaneista koostuvien auxilia-yksiköiden komentaja Ylä-Germaniassa ja kapinoi Philippusta vastaan kun germaanit olivat toistuvasti hyökänneet provinssin kaupunkeihin. Kapina saattoi päättyä keisari Deciuksen aikana sillä Eutropius kertoo Galliassa olleesta sisällissodasta, jonka Decius kukisti. Tämä on kuitenkin vain spekulaatiota, sillä ei ole löytynyt mitään todisteita, jotka tukisivat tätä teoriaa. Varmaa saattaa olla vain se, että Silbannacuksella oli jonkinlaisia yhteyksiä Galliaan sillä Mercurius oli siellä merkittävässä asemassa.


title: Pythagoraan kultaiset säkeet

text: Pythagoraan kultaiset säkeet () on muinaiskreikkalainen kokoelma moraalisia kehotuksia. Kokoelma koostuu 71 heksametrisäkeestä, jotka on perinteisesti pantu Pythagoraan nimiin.


title: Pythagoraan kultaiset säkeet

text: Säkeiden todellinen alkuperä on tuntematon, ja tutkijat ovat erimielisiä niiden ajoituksesta. Vaikuttaa siltä, että säkeet on saatettu tuntea jo 200-luvulla eaa., mutta niiden olemassaolo sellaisena kuin ne nykyään tunnetaan voidaan vahvistaa vasta 400-luvulle jaa.


title: Pythagoraan kultaiset säkeet

text: ”Kultaiset säkeet” olivat myöhäisantiikin aikana hyvin suosittuja, ja ne levisivät laajalle. Niitä myös lainattiin usein. Uusplatonilaiset käyttivät säkeitä osana moraalisten opetustensa johdantoa, ja säkeitä koskien on säilynyt useita uusplatonilaisia kommentaareja, kenties tunnetuimpana Hierokles Aleksandrialaisen kommentaari. Säkeiden maine säilyi läpi keskiajan renessanssiin asti, ja myöhemmin niitä on hyödynnetty muun muassa teosofiassa.


title: Millions

text: Millions on vuonna 2004 valmistunut brittiläinen elokuva. Elokuvan on ohjannut Danny Boyle ja sen pääosissa esiintyvät Alexander Etel, Lewis McGibbon ja James Nesbitt.


title: Millions

text:
Elokuva voitti Britanniassa useita eri palkintoja. Se tuotti 11,8 miljoonaa dollaria.
Elokuva kertoo 7-vuotiaasta Damianista, joka muuttaa perheensä kanssa toiselle paikkakunnalle heidän äitinsä kuoltua. Damian rakentaa talon lähellä olevan junaradan viereen pahvilaatikoista majan, johon eräänä päivänä lentää ohi menevästä junasta rahaa täynnä oleva kassi. Damian haluaisi lahjoittaa kaikki rahat hyväntekeväisyyteen, kun taas hänen veljensä Anthony haluaa käyttää rahat itseensä.


title: Millions

text: Elokuvan edetessä Anthony yrittää estää Damiania tuhlaamasta rahoja hyväntekeväisyyteen. Anthony mm. ostaa itselleen luokkalaisistaan kootun "henkivartijakaaren". Damian taas ostaa kaupasta lintuja vapauttaakseen ne.


title: Amandus Heinrich Christian Zietz

text: Amandus Heinrich Christian Zietz (1840–1921) oli tanskalainen, Australiassa vaikuttanut eläintieteilijä.


title: Amandus Heinrich Christian Zietz

text: Zietz työskenteli useita vuosia preparaattorina Kielin museossa. Hän muutti Australiaan vuonna 1873 tai 1874, yhdessä vaimonsa ja poikansa Robertin kanssa. Zeitz toimi Etelä-Australian Valtionkirjaston (Public Library, Museum & Art Gallery S.A) apulaisjohtajana.


title: Amandus Heinrich Christian Zietz

text: Zietz julkaisi, yhdessä E. C. Stirlingin kanssa, teoksen Etelä-Australiasta löydetystä lintufossiilista: "Genyornis newtoni, a fossil struthious bird from Lake Callabonna, South Australia : description of the bones of the leg and foot" (1896). Zietz tutki etenkin kaloja ja nimesi muutamia uusia kalalajeja.


title: Sponsianus

text: Sponsianus (240-luku?) saattoi olla roomalainen vallananastaja keisari Philippus Arabsin aikana. Hänet tunnetaan Transilvaniasta vuonna 1713 löytyneen "aureuksen" perusteella. Kolikon ongelmana on se, että sen kääntöpuoli on samanlainen kuin erään tasavaltalaisen Minucius-suvun 100-luvulla eaa. lyöttämä kolikko. Erään teorian mukaan tämä viittaisi siihen, että Sponsianus olisi johtanut senaattoreiden vastarintaa Philippusta vastaan, mutta tämä otaksuma on kumottu. Minuciusten suku oli 200-luvulla jaa. kuihtunut eikä kukaan senaattoreista enää suunnitellut tasavallan palauttamista. Nykyään kolikko on tuomittu huonolaatuiseksi väärennökseksi, joten edes Sponsianuksen olemassaolo ei ole enää varmaa.


title: Matt McGinley

text: Matt McGinley (s. 24. helmikuuta 1983) on yhdysvaltalaisen Gym Class Heroes -yhtyeen rumpali. McGinley on ollut yhtyeessä alusta asti Travis McCoyn ohella. McGinley soittaa myös yhtyeessä Kill the Frontman.


title: Jyväskylän yliopiston fysiikan laitos

text: Jyväskylän yliopiston fysiikan laitos (JYFL) on yksi Jyväskylän yliopiston matemaattis-luonnontieteellisen tiedekunnan neljästä laitoksesta. Fysiikan laitoksen tutkimuksen ja koulutuksen pääalueet ovat ydin- ja kiihdytinpohjainen fysiikka, materiaalifysiikka, hiukkasfysiikka sekä fysiikan opetus ja opettajien koulutus. Laitoksen johtajana toimii professori Markku Kataja.


title: Jyväskylän yliopiston fysiikan laitos

text: Opiskelijoita laitoksella on noin 550 ja laitokselta valmistuu vuodessa noin 35 maisteria ja 15 tohtoria.


title: Jyväskylän yliopiston fysiikan laitos

text: Fysiikan alalla voi Jyväskylän yliopistossa suorittaa luonnontieteiden kandidaatin (alempi korkeakoulututkinto) ja filosofian maisterin (ylempi korkeakoulututkinto) tutkinnot sekä filosofian lisensiaatin ja filosofian tohtorin jatkotutkinnot. Luonnontieteiden kandidaatin tutkintoon kuuluvat opinnot voidaan suorittaa kolmessa vuodessa, ja ne muodostavat pohjan maisteriopinnoille, jotka voidaan suorittaa kahdessa vuodessa. Kandidaatin tutkinnon pääaine on fysiikka. Maisterin tutkinnon pääaine on fysiikka, soveltava fysiikka tai teoreettinen fysiikka. Fysiikan opettajan maisterin tutkinnon pääaine on fysiikka.


title: Jyväskylän yliopiston fysiikan laitos

text: JYFL harjoittaa kokeellista ja teoreettista perustutkimusta sekä perustutkimusta soveltavaa tutkimusta. Laitoksen tutkimusta tehdään kolmella pääalalla:


title: Jyväskylän yliopiston fysiikan laitos

text: Materiaalifysiikan tutkimusta tehdään Nanoscience Center -tutkimuskeskuksessa (NSC), jossa on välineistöä nanorakenteiden valmistamiseen ja karakterisointiin: puhdastila, häiriösuojatut mittaushuoneet, laserlaboratoriot sekä virus- ja soluviljelytiloja. Suomen Akatemia on nimennyt Aalto-yliopiston matalien lämpötilojen kvantti-ilmiöiden ja komponenttien tutkimusta tekevän fysiikan yksikön huippututkimusyksiköksi vuosiksi 2012–2017. Yksiköllä on toimintaa myös Jyväskylän yliopistossa.


title: Jyväskylän yliopiston fysiikan laitos

text: Ydin- ja kiihdytinfysiikan yksikkö koostuu kahdeksasta tutkimusryhmästä. Yksikössä harjoitetaan teoreettista tutkimusta ydinmalleista ja heikosta vuorovaikutuksesta. Pääosassa tässä yksikössä kuitenkin on fysiikan laitoksen oma iso syklotroni ja pienemmät hiukkaskiihdyttimet, joiden avulla tehdään materiaalitutkimusta, säteilykestävyysmittauksia ja valmistetaan lääketieteellisiä isotooppeja. Suomen Akatemia nimesi laitoksen ydin- ja kiihdytinpohjaisen fysiikan yksikön huippututkimusyksiköksi vuosiksi 2006–2011. Yksikkö jatkoi huippututkimusyksikkönä myös vuosina 2012–2017. Kiihdytinlaboratorio on koko matemaattis-luonnontieteellisen tiedekunnan kallein yksittäinen projekti.


title: Jyväskylän yliopiston fysiikan laitos

text: Hiukkasfysiikan yksikköön kuuluu neljä tutkimusryhmää. Yksikössä tehdään mm. teoreettista tutkimusta subatomisista ilmiöistä. Hiukkasista mielenkiinnon kohteena ovat esimerkiksi neutriinot. Kosmologian tutkimusryhmä selvittää varhaisen maailmankaikkeuden ja aika-paikka -avaruuden rakennetta. Kvanttiväridynamiikan tutkimus tarkastelee gluonien ja kvarkkien vuorovaikutusta sekä kvarkkigluoniplasman ominaisuuksia. Osa hiukkasfysiikan yksikön tutkimuksesta tapahtuu Euroopan hiukkasfysiikan tutkimuskeskus CERN:in LHC-hiukkaskiihdyttimen avulla tehtävässä Alice-kokeessa. Yksikkö tekee yhteistyötä myös Fysiikan tutkimuslaitoksen (HIP) kanssa.


title: Stemmatologia

text: Stemmatologia tutkii miten käsin kirjoitetut vanhat tekstit ovat muotoutuneet vaikkapa antiikista tai keskiajasta tähän päivään. Tutkimusala muotoilee tekstin tuhansista versioista sen sukupuuta. Metodeja se lainaa kehitysbiologiasta, filologiasta ja tietojenkäsittelytieteestä. Stemmatologia soveltaa muun muassa matemaattisia ja laskennallisia työkaluja kuten algoritmisia menetelmiä.


title: Stemmatologia

text: Stemmatologia kuuluu tekstuaalitieteisiin.


title: Jalkapallon naisten SM-sarjakausi 2000

text: Jalkapallon naisten SM-sarjakausi 2000 pelattiin 10 joukkueen yksinkertaisena alkusarjana, jonka jälkeen kuusi parasta joukkuetta pelasivat kolminkertaisen ylemmän loppusarjan, jossa alkusarjan tulokset otettiin huomioon. Mestaruuden voitti HJK.


title: Jalkapallon naisten SM-sarjakausi 2000

text: Alkusarjan neljä viimeistä joukkuetta pelasivat kaksinkertaisen alemman loppusarjan, johon tulivat mukaan Ykkösen kevätkauden voittajat etelä- ja pohjoislohkosta. Alemman loppusarjan kolme parasta selvisivät SM-sarjaan. Sijoille 4–5 sijoittuneet joukkueet karsivat yhdestä SM-sarjapaikasta Ykkösen syyskauden etelä- ja pohjoislohkojen voittajien kanssa yksinkertaisessa sarjassa.


title: Jalkapallon naisten SM-sarjakausi 2000

text: Porrassalmen Urheilijat -62 ja Tampereen Ilves pelasivat uusintaottelun ylempään loppusarjaan pääsystä, jonka Ilves voitti 7–1.


title: Jalkapallon naisten SM-sarjakausi 2001

text: Jalkapallon naisten SM-sarjakausi 2001 pelattiin 10 joukkueen yksinkertaisena alkusarjana, jonka jälkeen kuusi parasta joukkuetta pelasivat kolminkertaisen ylemmän loppusarjan, jossa alkusarjan tulokset otettiin huomioon. Mestaruuden voitti HJK.


title: Jalkapallon naisten SM-sarjakausi 2001

text: Alkusarjan neljä viimeistä joukkuetta pelasivat kaksinkertaisen alemman loppusarjan yhdessä Ykkösen lohkojen kevätkauden parhaiden joukkueiden kanssa. Sarjaan tulivat Ykkösestä mukaan lohkojen voittajat FC Honka, HJK:n juniorit ja NiceFutis sekä etelälohkon toiseksi sijoittunut FC Kontu. Alemman loppusarjan kolme parasta selvisivät SM-sarjaan ja neljänneksi sijoittunut karsi yhdestä SM-sarjapaikasta Ykkösen kolmen lohkon syyskauden voittajien kanssa.


title: Jalkapallon naisten SM-sarjakausi 2001

text: Kaudeksi 2001 sarjaan nousi Pallo-Iirot. Kauden 2000 jälkeen AC Vantaa ja Turun Pyrkivä luopuivat sarjapaikasta ja tilalle nostettiin Tuusulan Palloseura ja Sporting Club Raisio.


title: Trifona

text: Trifona (v:sta 1930 myös Petsamo, ) on kylä Petsamon kaupunkikunnan länsiosassa Petsamon piirissä Murmanskin alueella Venäjällä. Trifona sijaitsee Petsamonvuonon länsirannalla Trifonajoen ja Trifonavaaran välissä olevalla Trifonanniemellä. Trifona sijaitsee Suomen Neuvostoliitolle vuonna 1944 luovuttaman Petsamon kunnan pohjoisosassa. Valtioneuvoston vuonna 1930 vahvistaman Petsamon uuden kyläjaon mukaan Trifonasta muodostettiin Petsamon kyläkunta. Trifona sijaitsi noin viisi kilometriä Petsamon kirkonkylän Parkkinan pohjoispuolella. Petsamonvuonon vastarannalla sijaitsi Porovaaran kylä.


title: Trifona

text: Jäämerentie kulki Trifonan läpi Parkkinasta Liinahamariin. Trifonan piti alun perin olla Jäämerentien päätepiste, mutta Tie- ja vesirakennushallitus päätti jatkaa tietä Trifonasta kahdeksan kilometriä pohjoiseen Liinahamariin. Trifonassa oli Petsamon metsänhoitajan virkatalo, kansakoulu, useita myymälöitä, Norjan konsulaatti, tulli, satama, posti, puhelinkeskus ja Ruijan matkailijakoti. Trifona kuului Petsamon ensimmäisessä koulupiirijaossa vuodelta 1921 kirkonkylän eli Parkkinan koulupiiriin. Vuonna 1927 Parkkinan piirin pohjoisosa erotettiin omaksi Vuonokylän koulupiiriksi. Vuonokylän kansakoulu sijaitsi Trifonassa. Koulu toimi aluksi vain alakouluna, vuonna 1931 siitä tuli supistettu ja vuonna 1936 täydellinen kansakoulu.


title: Trifona

text: Vuoden 1929 henkikirjoituksen mukaan kylän 136 asukkaasta oli karjalaisia 74, suomalaisia 61 ja venäläisiä yksi. Trifonan kylä oli saanut alkunsa 1870-luvun nälkävuosina, kun alueelle oli muuttanut karjalaisen väestöä Vienan Karjalan Uhtuan, Vuokkiniemen ja Oulangan kunnista nälkää pakoon.


title: Trifona

text: Asukasluvun kehitys:


title: Fritz Robert Zietz

text: Fritz Robert Zietz (11. lokakuuta 1874 – 10. huhtikuuta 1922 Adelaide, Australia) oli australialainen eläintieteilijä.


title: Fritz Robert Zietz

text: Robert Zietzin isä oli eläintieteilijä ja lintutieteilijä Amandus Heinrich Christian Zietz. Robert pääsi oppipojaksi Adelaiden museoon maaliskuussa 1891 ja museoavustajaksi heinäkuussa 1897. Toimittuaan yli 20 vuotta avustajana hän sai viran museon lintutieteellisestä toimistosta, ja työskenteli toimistossa saadessaan äkillisen sairauskohtauksen, johon kuoli.


title: Fritz Robert Zietz

text: Robert Zietz perehtyi varsinkin lintuihin mutta myös Australian liskoihin, joista hän laati museolle luettelon. Zietz oli perustamassa South Australian Ornithological Associationia ja oli Royal Australasian Ornithologists' Unionin jäsen. Hän toimi pitkään "South Australian Ornithologist"-julkaisun toimituskomiteassa. Zietz oli naimisissa ja hänellä oli yksi poika.


title: Kvadrupelallianssi

text: Kvadrupelallianssi eli neljän vallan liitto oli Englannin, Ranskan ja Itävallan vuonna 1718 perustama valtioliitto, johon Hollanti liittyi 1719. Se perustettiin vastustamaan Espanjan valtapyrkimyksiä, erityisesti ministeri Giulio Alberonin valloitussuunnitelmia.


title: Vuonokylä

text: Vuonokylä oli kylä Suomen Neuvostoliitolle vuonna 1944 luovuttaman Petsamon kunnan pohjoisosassa. Vuonokylä oli yksi Petsamon 16 kyläkunnasta, jotka muodostettiin valtioneuvoston vuonna 1930 vahvistamassa Petsamon uudessa kyläjaossa. Kyläkuntajaossa Vuonokylän alueeksi määriteltiin Petsamonvuonon ja Peuravuonon seudut. Vuonokylään ei kuitenkaan kuulunut Petsamonvuononperukka, vaan Vuonokylän naapurikyliä olivat etelässä Petsamonvuonon länsirannalla Trifona (Petsamo) ja itärannalla Kaakkuri. Vuonokylän alueen suurimmat kylät olivat Liinahamari Petsamonvuonon länsirannalla, Porovaara Petsamonvuonon itärannalla ja Peuravuono samannimisen vuonon pohjukassa.


title: Vuonokylä

text: Jäämerentie päättyi Vuonokylän alueelle Petsamonvuonon länsirannalla sijaitsevaan Liinahamariin. Liinahamarissa sijaitsi Suomen ainoa valtamerisatama, joka oli jäätön ympäri vuoden. Vuonokylän alue kuului Petsamon ensimmäisessä koulupiirijaosta vuodelta 1921 kirkonkylän eli Parkkinan koulupiiriin. Vuonna 1927 Parkkinan piirin pohjoisosa erotettiin omaksi Vuonokylän koulupiiriksi. Vuonokylän kansakoulu sijaitsi Trifonassa. Koulu toimi aluksi vain alakouluna, vuonna 1931 siitä tuli supistettu ja vuonna 1936 täydellinen kansakoulu.


title: Vuonokylä

text: Kun Suomi menetti talvisodan päättäneessä Moskovan rauhassa 1940 Raja-Karjalan ja Suojärven myötä siihen astisen itäisimmän kylänsä Ignoilan sekä Petsamon koillisosan, tuli Vuonokylästä Suomen itäisin kylä jatkosodan päättäneeseen Moskovan välirauhansopimuksen solmimiseen 1944 saakka.


title: Vuonokylä

text: Vuosina 1921-1935 Vuonokylä, Porovaaraa ja Peuravuonoa laskettiin erilleen, mutta vuonna 1939 niitä ei enää eritelty.


title: Harrastajateatteri

text: Harrastajateatteri on kokonaan harrastajanäyttelijöiden ja tekijöiden voimin toimiva teatteri. Teatteri, jonka johdossa on ammattilainen kutsutaan ammattijohtoiseksi harrastajateatteriksi.


title: Harrastajateatteri

text: Suomessa arvioidaan olevan noin 800 erilaista teatteriharrastusryhmää, joissa on mukana noin 20 000 harrastajaa. Asukasmäärään suhteutettuna teatteria harrastetaan erityisen paljon maaseutupaikkakunnilla. Kesäasukkaiden suosimissa kunnissa harrastajien kesäteatterit ovat suosittuja.


title: Harrastajateatteri

text: Teatteriharrastuksessa on mahdollisuus perehtyä monipuolisesti teatterin eri osa-alueisiin kuten näyttelijäntyöhön, ohjaamiseen, lavastukseen ja puvustukseen oman kiinnostuksen mukaan. Teatterin harrastaminen ei ole vain esitysten valmistelua vaan monipuolista yhdessä tekemistä. Teatteriharrastus voi parhaimmillaan kohottaa itseluottamusta ja -tuntemusta, opettaa yhteistoimintaa ja suvaitsevaisuutta sekä tasa-arvoa.


title: Matti Mattila

text: Matti Emil Mattila (5. joulukuuta 1912 Nurmijärvi – 29. heinäkuuta 1990 Nurmijärvi) oli nurmijärveläinen maanviljelijä ja Keskustapuolueen kansanedustaja. Hän viljeli koko ikänsä Röykässä sijaitsevaa Ali-Korpi -nimistä perintötilaansa. Hän oli naimisissa maisteri Else Sylvia Parviaisen (1913–1980) kanssa vuodesta 1944 ja heillä oli yksi poika, sisustusarkkitehti Martti Juhani Mattila (1950–1980).


title: Matti Mattila

text: Mattila kirjoitti ylioppilaaksi vuonna 1934 ja valmistui agronomiksi 1941. Eduskuntaan hänet valittiin Uudenmaan vaalipiiristä vuoden 1954 vaaleissa ja hänen kautensa kesti 1975 asti. Mattila oli eduskunnan maa- ja metsätalousvaliokunnan (pj) sekä puolustusasiainvaliokunnan puheenjohtaja ja useiden muiden valiokuntien, muun muassa perustuslakivaliokunnan, ulkoasiainvaliokunnan ja suuren valiokunnan jäsen. Hän kuului myös Pohjoismaiden neuvoston Suomen valtuuskuntaan. Lisäksi hän oli presidentin valitsijamies vuosien 1956, 1962 ja 1968 vaaleissa sekä Nurmijärven kunnanvaltuuston ja kunnanhallituksen puheenjohtaja.


title: Matti Mattila

text: Sotilasarvoltaan Matti Mattila oli majuri (1962). Aselaji oli tykistö ja tehtävä tulenjohtaja. Hän aloitti sotatoimet Mittauspatteristossa. Rintamaosuudet painottuivat eteläiseen Itä-Karjalaan ja Karjalankannakselle. Mattilan rintamavastuu alkoi talvisodasta ja sitä kesti jatkosodan loppuun


title: Matti Mattila

text: Mattila oli Keskustapuolueen Uudenmaan piirin puheenjohtaja ja puoluevaltuuston jäsen. Hän oli myös Uudenmaan maataloustuottajien liiton, Etelä-Suomen osuuspankkiliiton hallintoneuvoston, Suomen kenttäsahojen liiton hallintoneuvoston, Kemira oy:n hallintoneuvoston, Porvoon kirjapaino oy:n hallintoneuvoston, Valtion pukutehtaan johtokunnan, Tuusulan kansanopiston johtokunnan, Kotiteollisuuden keskusliiton valtuuskunnan, Kiljavan parantolan liittovaltuuston, Maaseudun autoliiton Uudenmaan piirin ja Nurmijärven mieskotiteollisuuskoulun johtokunnan puheenjohtaja. Hän kuului lisäksi Maalaiskuntien liiton liittovaltuustoon, MTK:n valtuuskuntaan, Osuuskunta Metsäliiton edustajistoon, Reserviupseeriliiton hallitukseen ja valtuuskuntaan, Osuuspankkien Keskuspankin ja sen eläkekassan hallintoneuvostoon, Kotiteollisuuden keskusliikkeen hallitukseen, Kaupan maataloussäätiön hallitukseen, Turengin sokeritehtaan hallintoneuvostoon, Vuorikemia oy:n hallintoneuvostoon, Etelä-Suomen osuusteurastamon johtokuntaan ja Uudenmaan läänin liikennetoimikuntaan.


title: Matti Mattila

text: Mattila sai maanviljelysneuvoksen arvon vuonna 1969.


title: Philippus II

text: Marcus Julius Severus Philippus, usein Philippus II tai Philippus nuorempi (238 – 249) oli Rooman keisari Philippus Arabsin poika. Hänen äitinsä oli Philippuksen vaimo Marcia Otacilia Severa. Philippus Arabs nousi valtaan vuoden 244 alussa ja saman vuoden heinä- tai elokuussa Philippus nuorempi nimitettiin isänsä perijäksi ("Marcus Julius Severus Philippus nobilissimus Caesar"). Jossain vaiheessa heinäkuun 11. päivän ja elokuun 30. päivän välillä vuonna 247 hänet korotettiin kanssahallitsijaksi (Imperator Caesar Marcus Julius Severus Philippus pius felix invictus Augustus), vaikka olikin tuskin edes 10-vuotias. Vuosina 247 ja 248 nuori Philippus toimi konsulina yhdessä isänsä kanssa. Syys- tai lokakuussa 249 vallankaappaaja Decius kuitenkin voitti Philippus Arabsin armeijan Veronan lähellä käydyssä taistelussa, jossa Philippus sai surmansa. Pian tämän jälkeen pretoriaanikaarti murhasi Philippus nuoremman Roomassa.


title: Retkikunta 3

text: Retkikunta 3 () oli Kansainvälisen avaruusaseman (ISS) 3. miehistö.


title: Retkikunta 3

text: Retkikunta tarkkaili 18. marraskuuta 2001 leonidien meteoriparvea sen törmätessä Maan ilmakehään.


title: Retkikunta 3

text:
Retkikunnan miehistö suoritti neljä avaruuskävelyä. Kolmella ensimmäisellä avaruuskävelyllä (8.10., 15.10. ja 12.11.2001) varustettiin Pirs-telakointimoduulia. Neljännellä avaruuskävelyllä (3.12.2001) poistettiin Progress 6 -huoltoaluksen telakoinnin estävä este, aikaisemman huoltoaluksen jättämä ja telakoitumismekanismin välissä oleva kumitiiviste. Avaruuskävelyt suoritettiin Pirs-moduulista käsin. Miehistö suoritti myös lukuisia tieteellisiä kokeita.
Retkikunta valokuvasi myös syyskuun 11. päivän terrori-iskujen aiheuttamia tuhoja avaruudesta käsin.


title: Retkikunta 3

text: Lennon tunnus kuvaa avaruuslentojen historian kirjaa. Mir- ja avaruussukkula-ohjelmasta (vasen sivu) siirrytään tuntemattomaan tulevaisuuteen, ihmiskunnan yhteiseksi hyväksi tehtäviin avaruuslentoihin. Tunnuksen yläosassa on ISS valmistuneena sukkula telakoituneena siihen.


title: Brasilian koripallomaajoukkue

text: Brasilian koripallomaajoukkue edustaa Brasiliaa koripallon miesten maajoukkuekilpailuissa. Sitä hallinnoi Brasilian koripalloliitto.


title: Brasilian koripallomaajoukkue

text: Brasilian maajoukkue on saavuttanut olympialaisissa kolme pronssimitalia. Lontoossa 1948 se hävisi välieräottelussa Ranskalle pistein 33–43 ja kukisti pronssiottelussa Meksikon 52–47. Rooman kisoissa 1960 Brasilia sijoittui neljän joukkueen loppusarjassa Yhdysvaltojen ja Neuvostoliiton jälkeen kolmanneksi. Tokiossa 1964 Brasilia hävisi välieräottelussa Neuvostoliitolle 47–53 mutta voitti pronssiottelussa Puerto Ricon 76–60.


title: Brasilian koripallomaajoukkue

text: Brasilia sai ensimmäisen MM-mitalinsa, hopean, kotikisoissaan 1954; ratkaisuottelussa se hävisi Yhdysvalloille 41–62. Kaksissa seuraavissa kisoissa Brasilia voitti maailmanmestaruuden. Chilen kisoissa 1959 se hävisi kaksi kertaa Neuvostoliitolle, mutta Neuvostoliitto ja Bulgaria hylättiin, koska ne eivät suostuneet poliittisista syistä pelaamaan Taiwania vastaan. Ratkaisevassa ottelussa Brasilia voitti hopeajoukkue Yhdysvallat 81–67. Kotikisoissaan 1963 Brasilia voitti mestaruuden kukistettuaan ratkaisuottelussa Jugoslavian 90–71. Uruguayssa 1967 Brasilia sai Neuvostoliiton ja Jugoslavian jälkeen pronssia. Jugoslavian MM-kisoissa 1970 Brasilia sai hopeaa hävittyään kultaa voittaneelle isäntäjoukkueelle 55–80. Filippiinien MM-kisoissa 1978 Brasilia sai Jugoslavian ja Neuvostoliiton jälkeen pronssia.


title: Brasilian koripallomaajoukkue

text: Amerikan-mestaruuskilpailuissa Brasilia on saanut kultaa 1984, 1988, 2005 ja 2009, hopeaa 1995, 2001, 2011 sekä pronssia 1989, 1992 ja 1997. Pan-Amerikan kisojen koripalloturnauksessa Brasilia on saanut kultaa 1971, 1987, 1999, 2003, 2007 ja 2015, hopeaa 1963 ja 1983 sekä pronssia 1951, 1955, 1959, 1975, 1979 ja 1995. Etelä-Amerikan-mestaruuskilpailuissa Brasilia on saanut vuoteen 2012 mennessä 18 kultaa, 13 hopeaa ja kahdeksan pronssia.


title: Jalkapallon naisten SM-sarjakausi 2004

text: Jalkapallon naisten SM-sarjakausi 2004 pelattiin 10 joukkueen kaksinkertaisena sarjana. Mestaruuden voitti FC United. Viimeiseksi sijoittunut FC Kontu putosi suoraan Ykköseen ja toiseksi viimeinen joukkue Tikkurilan Palloseura karsi sarjapaikasta Ykkösen AC Kirkkonummen kanssa. TiPS säilytti SM-sarjapaikkansa.


title: Jalkapallon naisten SM-sarjakausi 2004

text: Sarjanousija kaudeksi 2004 oli TiPS. Kauden 2003 jälkeen HJK:n juniorit luopui sarjapaikasta ja tilalle nostettiin FC Kontu.TiPS säilytti SM-sarjapaikkansa yhteismaalein 13–0


title: Olga Rubtsova

text: Olga Nikolajevna Rubtsova (; 20. elokuuta 1909 Moskova − 13. joulukuuta 1994 Moskova) oli venäläinen shakinpelaaja ja järjestyksessä neljäs naisten maailmanmestari vuosina 1956-58.


title: Olga Rubtsova

text: Hän sijoittui toiseksi 1950 maailmanmestaruusturnauksessa pisteen jäljessä Ljudmila Rudenkoa. Vuonna 1956 hän voitti otteluturnauksen naisten maailmanmestaruudesta, missä pelasivat muun muassa Rudenko ja Jelizaveta Bykova. Rubtsova menetti mestaruuden Bykovalle ottelussa 1958.


title: Olga Rubtsova

text: Rubtsova pelasi myös menestyksellä kirjeshakkia, voittaen siinä ensimmäisen naisten maailmanmestaruuden 1972. Vuoteen 2006 mennessä hän oli ainoa shakinpelaaja, joka oli voittanut maailmanmestaruuden sekä lähi- että kirjeshakissa.


title: Wienernougat

text: Wienernougat on nougatmakeinen. Wienernougat eroaa ranskalaisesta nougatista sisältämällä vain sokeria, kaakaota, kaakaomassaa ja mantelia, toisin kuin ranskalainen nougat, joka sisältää myös munanvalkuaista. Kuten Suomessa muitakin nougatmakeisia, myös wienernougat’ta myydään erityisesti joulun aikaan.


title: Wienernougat

text: Wienernougat kuuluu Fazerin vanhimpiin klassikoihin. Karl Fazer toi reseptin Wienin-matkaltaan vuonna 1904. Konvehdin valmistus aloitettiin 1910.


title: Wienernougat

text: Vuosien varrella Wienernougat'lla on ollut useita erilaisia asuja. Alkuperäinen hopeanhohtoinen käärepaperi sai 1970-luvulla sinistä ja keltaista väriä, ja 2000-luvulla makeinen käärittiin vaaleaan paperiin. Myös rasioiden ulkonäkö on vaihdellut.


title: Wienernougat

text: Vuonna 2014 Fazer korvasi alkuperäisessä reseptissä olleen kaakaovoin halvemmalla palmurasvalla.


title: Munetaka Higuchi

text: Munetaka Higuchi (; 24. joulukuuta 1958 – 30. marraskuuta 2008) oli japanilainen muusikko, joka tuli tunnetuksi Loudness-yhtyeen rumpalina. Hän oli mukana perustamassa yhtyettä vuonna 1981. Hänellä oli myös sooloura ja sivuprojekteja. Hän jätti Loudnessin vuonna 1992, mutta palasi yhtyeeseen vuonna 2001. Huhtikuussa 2008 hänellä todettiin hepatosellulaarinen karsinooma, maksasyöpä, johon hän kuoli hoidoista huolimatta saman vuoden aikana.


title: Jalkapallon naisten SM-sarjakausi 2005

text: Jalkapallon naisten SM-sarjakausi 2005 pelattiin 10 joukkueen kaksinkertaisena sarjana. Mestaruuden voitti HJK. Viimeiseksi sijoittunut Malmin Palloseura putosi suoraan Ykköseen ja toiseksi viimeinen joukkue Tampereen Ilves karsi sarjapaikasta Ykkösen FC Kuusysin kanssa. Ilves säilytti SM-sarjapaikkansa.


title: Jalkapallon naisten SM-sarjakausi 2005

text: Sarjanousija kaudeksi 2005 oli FC Sport.Ilves säilytti SM-sarjapaikkansa yhteismaalein 8–3


title: Jalkapallon naisten SM-sarjakausi 2006

text: Jalkapallon naisten SM-sarjakausi 2006 pelattiin 10 joukkueen kaksinkertaisena sarjana. Mestaruuden voitti FC Honka. Viimeiseksi sijoittunut FC Espoo putosi suoraan Ykköseen ja toiseksi viimeinen joukkue Kuopion MimmiFutis karsi sarjapaikasta Ykkösen FC Kuusysin kanssa. KMF säilytti SM-sarjapaikkansa.


title: Jalkapallon naisten SM-sarjakausi 2006

text: Sarjanousija kaudeksi 2006 oli Åland United.KMF säilytti SM-sarjapaikkansa yhteismaalein 3–0


title: Hilja Aaltonen

text: Hilja Aaltonen o.s. Lehtonen (27. syyskuuta 1907 Multia – 13. helmikuuta 2013 Tampere) oli suomalainen evankelista ja runoilija. Aaltosen aktiivinen toiminta evankelistana kesti noin 60 vuotta. Hänen kirjallinen tuotantonsa käsittää yli 20 teosta.


title: Hilja Aaltonen

text: Hilja Aaltonen tuli uskoon vuonna 1930 Vapaakirkon tilaisuudessa, ja evankelistaksi hän alkoi vuonna 1934. Sota-aikana Aaltonen toimi lottana.


title: Hilja Aaltonen

text: Aaltosen ensimmäinen runokokoelma "Sydämeni virsi" julkaistiin vuonna 1957. Vuonna 2002 hän julkaisi yhdessä evankelista Markku Koiviston kanssa teoksen "Golgatan kautta taivaallisiin". Vuonna 2007 Aaltoselta julkaistiin rukouskirja.


title: Hilja Aaltonen

text: Hilja Aaltonen meni naimisiin Efraim Aaltosen kanssa vuonna 1938 ja heille syntyi poika Jorma. Leskeksi hän jäi vuonna 1976 Efraim Aaltosen kuoltua. Viimeiset vuotensa Hilja Aaltonen asui Tampereella Koukkuniemen vanhainkodissa. Hilja Aaltonen kuoli omassa huoneessaan vanhainkodissa 13. helmikuuta 2013. Kuollessaan hän oli 105-vuotias.


title: Ljudmila Rudenko

text: Lyudmila Vladimirovna Rudenko (; 27. heinäkuuta 1904 Lubny, Ukraina − 4. maaliskuuta 1986) oli venäläinen shakinpelaaja ja järjestyksessä toinen naisten maailmanmestari vuosina 1950-53.


title: Ljudmila Rudenko

text: Paitsi shakista, Rydenko oli nuoresta asti kiinnostunut uimisesta. Muutettuaan Odessaan opiskelemaan taloustiedettä, hän saavutti Odessan mestaruuden 400 m rintauinnissa. Taloustieteestä myös tuli Rudenkon ammatti ja hän toimi Neuvostoliiton valtion palveluksessa taloussuunnittelijana. Shakki pysyi harrastuksena.


title: Ljudmila Rudenko

text: Toisessa maailmansodassa Rudenko järjesti junan lasten evakuointiin piiritetystä Leningradista ja piti sitä elämänsä tärkeimpänä tekona.


title: Ljudmila Rudenko

text: Muutettuaam Moskovaan 20-luvun puolivälissä, hän alkoi pelata turnauksissa ja muutettuaan kohta 1929 Leningradiin hän alkoi harjoitella shakkimestari Pjotr Romanovskin kanssa. Siellä hän myös tapasi ja avioitui tieteilijä Lev Davidovitsh Goldsteinin kanssa, jonka kanssa sai 1931 pojan.


title: Ljudmila Rudenko

text: Englantilaisen naisten maailmanmestarin Vera Menchikin kuoltua ilmapommituksessa 1944, Maailman shakkiliitto FIDE järjesti talvella 1949-50 Moskovassa turnauksen uuden maailmanmestarin selvittämiseksi. Kuusitoista naista kahdestatoista maasta osallistui, mutta neljä kärkisijaa ottivat neuvostoliittolaiset ja näistä Rudenko kruunattin uudeksi maailmanmestariksi. Hän menetti mestaruuden seuraavalla MM-kierroksella 1953 Jelizaveta Bykovalle.


title: Ljudmila Rudenko

text: Sodan jälkeisellä ajalla ajalla Rudenkon valmentajina toimivat Aleksandr Toluš ja Grigori Levenfish. Uransa aikana Rudenko sai FIDE-mestarin ja naisten kansainvälisen mestarin arvot.


title: Naisten Liiga -kausi 2007

text: Naisten Liiga -kausi 2007 oli vuonna 2006 perustetun jalkapallon Naisten Liigan ensimmäinen kausi. Se pelattiin 10 joukkueen kaksinkertaisena alkusarjana, jonka jonka jälkeen viisi parasta joukkuetta jatkoivat ylemmässä loppusarjassa ja viisi huonointa alemmassa loppusarjassa. Ne pelattiin yksinkertaisina ja alkusarjan pisteet otettiin huomioon. Mestaruuden voitti FC Honka ja alemman loppusarjan viimeinen FC United putosi suoraan Ykköseen. Liigaa laajennettiin seuraavaksi kaudeksi 12 joukkueen sarjaksi.


title: Naisten Liiga -kausi 2007

text: Vuoden liigapelaajaksi valittiin FC Hongan Eveliina Sarapää ja vuoden erotuomariksi Kirsi Savolainen. Liigakauden 2007 maalikuningatar oli FC Honkaa edustanut Taru Laihanen, joka teki 21 maalia.


title: Eduardo and His Brazilian Aeroplane

text: Eduardo and His Brazilian Aeroplane on yhtye, jonka Eduardo Domingues de Jesus perusti suomessa. Sieltä Domingues matkusti Italiaan opiskelemaan ja myöhemmin muutti Suomeen.


title: Eduardo and His Brazilian Aeroplane

text: Eduardo and his Brazilian Aeroplane on tehnyt suomalaisten artistien lauluista brasilialaisia tulkintoja. Laulut on sovittanut Anthony "Toninho" Johnson. Brazilian Aeroplane on esittänyt ja levyttänyt mm. J. Karjalaista portugaliksi Domingues kääntämin tekstein. Hän on kääntänyt myös muun muassa Ultra Bran lauluja yhteistyössä Sanna Edelmanin kanssa.


title: Eduardo and His Brazilian Aeroplane

text: Yhtye on julkaissut singlen nimeltä "Zero e um (Ett och noll)" 19. kesäkuuta 2010. Alkuperäinen laulu on Bo Kaspers Orkesterin tuotantoa. Albumi "Simetria: Bo Kasper in Brazil" on julkaistu 15.11.2010.


title: Eduardo and His Brazilian Aeroplane

text: AlbumitSinglet


title: Lubny

text: Lubny () on kaupunki Pultavan alueella Ukrainassa, Sulajoen rannalla. Se on Lubnyn piirin hallinnollinen keskus. Vuonna 2013 sen väkiluvuksi arvioitiin 47 643 asukasta.


title: Lubny

text: Lubny tunnetaan yhtenä Ukrainan vanhimmista kaupungeista. Sen perusti vuonna 988 Kiovan Rusjin kruununprinssi Vladimir I. Ensin se oli puinen varustus Sulajoen varrella. Ensimmäiset kirjalliset viittaukset kaupunkiin ovat vasta vuodelta 1107, jolloin Kiovan Rusj löi kumaanit seudulla käydyssä taistelussa. Lubny kasvoi nopeasti kaupungiksi. Mongolit tuhosivat kaupungin 1239, ja Wiśniowieckin aatelissuku rakennutti Magdeburgin oikeudet saaneen kaupungin uudelleen 1500-luvun jälkipuoliskolla.


title: Lubny

text: Vuonna 1596 Lubny toimi näyttämönä viimeiselle taistelulle, jonka kasakkajohtaja Severyn Nalyvaiko kävi puolalaisia vastaan; Puolan armeija murskasi kapinan. Vuonna 1637–8 kaupunki oli kasakkatalonpoikien levottomuuksien keskus. 1600-luvulla kaupunki oli yksi alueen suurimmista; 1638 siinä oli 2 646 asukasta. 1600-luvun puolivälistä vuoteen 1781 se oli kasakoiden hallitseman valtion (hetmannikunnan) varuskuntakeskus (Lubnyn kasakkarykmenmtti). 1700-luvun alkupuolella perustettiin kasvitieteellinen puutarha, jossa oli lääketieteen käyttämiä kasveja ja seudulle perustettiin Ukrainan ensimmäinen kenttäapteekki. Tämän jälkeen seudusta tuli osa Venäjän keisarikuntaa. Siitä tuli Pultavan kuvernementin Lubnyn kihlakunnan keskus (1802–1917). Vuonna 1897 Lubnyn kaupungissa asui 10 097 henkeä ja kihlakunnassa 136 613 henkeä.


title: Lubny

text: Lubnyn halki kulkevan rautatien valmistuttua 1901, kaupungin teollisuus kasvoi nopeasti ja monia ajoneuvo- ja maatalouskonetehtaita perustettiin. Toisen maailmansodan aikana kaupunki oli saksalaismiehityksen alla ja kaupungissa toimi merkittävän paikallisen neuvostopartisaaniliikkeen päämaja.


title: Lubny

text: Nykyinen Lubny on tärkeä teollinen ja kulttuurinen keskus. Tärkeimmät teollisuudenalat ovat koneenrakennus ja metalliteollisuus. Suurimmat tuotantolaitokset ovat Shlifverst (työkoneet), Avtomash (koneenrakennus) ja Lichmash (tietokoneet). Se on myös tärkeä lihan, maitotuotteiden, huonekalujen ja leivän tuottaja. Lisäksi kaupungissa on tekstiili- ja vaateteollisuutta. Kaupungissa sijaitsee useita museoita ja taidegallerioita ja siellä painetaan alueen paikallista sanomalehteä Visnyk ().


title: Lubny

text: Lubnyn piirin maamerkki on Mharskyn luostari (, perustettu 1619) kuusipylväisine katedraaleineen Ukrainan barokkiajalta. Katedraali rakennettiin 1682–94 ja korjattiin tulipalon jälkeen 1754. Lisäksi luostariin kuluu neoklassista tyyliä edustava kellotorni, joka valmistui 1844.


title: Naisten Liiga -kausi 2008

text: Naisten Liiga -kausi 2008 pelattiin 12 joukkueen kaksinkertaisena sarjana. Mestaruuden voitti FC Honka ja sarjan viimeiseksi sijoittunut FC Sport putosi suoraan Ykköseen. Toiseksi viimeiseksi sijoittunut Tikkurilan Palloseura karsi sarjapaikasta Kokkolan Pallo-Veikkojen kanssa säilyttäen liigapaikkansa.


title: Naisten Liiga -kausi 2008

text: Sarjanousijoita kaudeksi 2008 olivat FC Kontu, FC Kuusysi ja NiceFutis. Kauden 2007 jälkeen SC Raisio luopui sarjapaikastaan ja tilalle nostettiin Turun Palloseura.


title: Naisten Liiga -kausi 2008

text: Kauden paras maalintekijä oli Kuusysin Nina Hietanen 18 maalillaan. Vuoden liigapelaajaksi valittiin FC Hongan Jaana Lyytikäinen ja vuoden erotuomariksi Kirsi Heikkinen.


title: Olstinden

text: Olstinden on Skandeihin kuuluva vuorenhuippu Moskenesin kunnassa, Norjan Lofooteilla. Se sijaitsee Kjerkfjordenin rannalla. Sen korkeus merenpinnan tasosta on 675 metriä.


title: Klokktinden

text: Klokktinden on Skandeihin kuuluva vuorenhuippu Moskenesin ja Flakstadin kuntien rajalla, Norjan Lofooteilla. Se sijaitsee Festhælvatnetin pohjoispuolella. Sen korkeus merenpinnan tasosta on 863 metriä.


title: Kvasisota

text: Kvasisota (engl. "Quasi-War") oli julistamaton sota joka käytiin 7. heinäkuuta 1798 alkaen melkein pelkästään Karibianmerellä. Sodassa olivat osapuolina Yhdysvallat ja Ranska. Sota päättyi vuoden 1800 sopimukseen eli Mortefontainen rauhansopimukseen, joka solmittiin 30. syyskuuta 1800. Taustana olivat erimielisyydet, jotka koskivat sopimuksia ja Yhdysvaltojen puolueettomuutta Ranskan vallankumouksen aikaisissa sodissa.


title: Ulmanis

text: Ulmanis on muun muassa seuraavien henkilöiden sukunimi:


title: Spýros Kyprianoú

text: Spýros Kyprianoú (, 28. lokakuuta 1932 Limassol, Kypros - 12. maaliskuuta 2002 Nikosia, Kyproksen tasavalta) oli kyproslainen asianajaja ja poliitikko. Hän oli Kyproksen tasavallan presidentti vuosina 1977–1988, jota ennen hän toimi maansa ensimmäisenä ulkoministerinä vuosina 1960−1972.


title: Spýros Kyprianoú

text: Kyprianoú kuului vuodesta 1950 lähtien arkkipiispa Makarioksen lähipiiriin. Hän perusti keskustaoikeistolaisen demokraattisen puolueen vuonna 1976 ja toimi sen ensimmäisenä puheenjohtajana. Hänet nimitettiin presidentiksi Makarioksen kuoltua kesken kauden, minkä jälkeen hän voitti presidentinvaalit vuosina 1978 ja 1983. Vuodesta 1979 lähtien Kyprianou lähestyi useaan otteeseen Pohjois-Kyproksen turkkilaisen osan johtajia, mutta yhdistymisneuvottelut kariutuivat. Hänen ansiokseen on jossain määrin arvioitu maan talouden elvyttäminen, vaikka hän hävisikin presidentinvaalit vuonna 1988 Geórgios Vasilioúlle.


title: Kjerkfjorden

text: Kjerkfjorden on Moskenesøyan saarella Norjan Lofooteilla sijaitseva vuono. Vuono kuuluu kokonaan Moskenesin kunnan alueelle.


title: Vorfjorden

text: Vorfjorden on Kjerkfjordeniin kuuluva sivuvuono Moskenesøyan saarella Norjan Lofooteilla. Vuono sijoittuu kokonaan Moskenesin kunnan alueelle.


title: Vorfjorden

text: Vuonon päädyssä sijaitsee kaksi järveä, Festhælvatnet ja Austrevatnet, joiden vesi laskee Fløvatnetin kautta vuonoon.


title: Antti Mäkinen

text: Antti Mäkinen voi tarkoittaa ainakin seuraavia henkilöitä:


title: Croquis

text: Croquis (ranskan sanasta "croquer" ’piirtää pikaisesti’), joskus myös krokii, on nopea piirustus elävästä mallista. Croquis-piirustukset ovat luonnosmaisia ja ne piirretään yleensä tietyssä ajassa, esimerkiksi viidessä tai kymmenessä minuutissa. Croquis-piirustuksia tehdään tavallisesti useita peräkkäin, sama malli vaihtaa vain asentoa.


title: Croquis

text: Koska malli on havainnoitava ja piirrettävä lyhyessä ajassa, tärkeintä on nopea havainnointikyky. Elävää mallia piirretään tavallisesti pitkään, jopa kuukausia, joten työn viimeistelyyn on aikaa. Croquis-piirustuksessa taas ihanteena on piirtää mikä on asennon ja kokonaisuuden kannalta luonteenomaista, myös liikkeen tuntu asennossa on hyvä saada mukaan. Usein neuvotaan käyttämään piirtäessä kättä ranteesta tai olkapäästä saakka ennemmin kuin vain sormilla pikkutarkasti piirtäen. Myös viitteenomaisuus on eduksi croquis-piirustukselle. Katse tulee kiinnittää malliin ennemmin kuin piirustukseen.


title: Croquis

text: Lyhyessä ajassa piirtämisessä on omat etunsa. Malli voi ottaa tavallisesta poikkeavia asentoja, koska asennossa ei tarvitse pysyä pitkään. Piirtäjää rajattu aika helpottaa keskittymään oleelliseen, koska aika ei riitä kaikkien yksityiskohtien piirtämiseen. Croquis-piirtäminen harjoittaa myös havainnoimaan ja piirtämään malleja, jotka eivät pysy paikoillaan, kuten eläimiä ja lapsia.


title: Croquis

text: Croquis-piirustus voi olla luonnos esimerkiksi maalaukselle tai taideteos sinällään.


title: Festhælvatnet

text: Festhælvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella ja siihen virtaa vettä järven länsipuolella olevilta Rostadtindanin vuorilta. Järven vesi laskee Fløvatnetin kautta Vorfjordenin vuonoon.


title: Trollfjordvatnet

text: Trollfjordvatnet on järvi Austvågøyan saarella Norjan Lofooteilla Hadselin kunnan alueella. Siihen virtaa vettä järven pohjoispuolella sijaitsevalta Isvatnetin järveltä sekä sen etelä- ja länsipuolella levittäytyviltä Trolltindanin ja Higravtindanin vuorten jäätiköiltä. Järven vesi laskee sen koillispuolella sijaitsevaan Trollfjordenin vuonoon.


title: Isvatnet

text: Isvatnet on ylänköjärvi Austvågøyan saarella Norjan Lofooteilla. Järvi sijaitsee Hadselin kunnan alueella Trollfjordtindanin ja Isvasstindenin vuorten välissä. Järven vesi laskee Trollfjordvatnetin kautta Trollfjordenin vuonoon.


title: Tuomarinympyrä

text: Tuomarinympyrä (tai käräjäkivet) on kansanomainen nimitys mäen päälle ympyrän muotoon asetetuille suurille kiville, joilla perimätiedon mukaan on pidetty käräjiä jo ajalla ennen kristinuskon tuloa alueelle.


title: Tuomarinympyrä

text: Suomessa tuomarinympyröitä tunnetaan ainakin Euran Käräjämäessä, Ulvilan Liikistössä ja Kokemäen Käräjämäellä. Kansantarinat kertovat tuomareiden ja lautamiesten istuneen ja käyneen oikeutta kyseisillä kivillä ja asiaa on pidetty totena. Arkeologiset tutkimukset ovat osoittaneet kuitenkin tuomarinympyröiden olleen alun perin rautakautisia hautoja. Suomessa tunnetuissa tuomarinympyröissä on noin kymmenen kiveä kehässä, joiden keskellä on palokuoppahauta. Euran Käräjämäen hauta on ajoitettu kansainvaellusajalle. Kokemäen hauta ehti tuhoutua ennen tutkimuksia, mutta siinä on myös todettu olleen rautakauden loppupuolelle ajoitettu polttohauta.


title: Tuomarinympyrä

text: Vastaavia kiviympyröitä on löydetty myös Ruotsista ja Tanskasta, joissa joitakin ympyröitä tiedetään käytetyn kokouksiin 1500- ja 1800-luvulle saakka.


title: Kättenpäällepaneminen

text: Kättenpäällepaneminen on uskonnollinen, etenkin vihkimisissä ja siunaamisissa käytetty tapa. Alkujaan se tarkoitti Pyhän Hengen avuksi pyytämistä. Seremonia mainitaan sekä Vanhassa että Uudessa testamentissa.


title: Kättenpäällepaneminen

text: Luterilaisessa kirkossa kättenpäällepaneminen on käytössä muun muassa papiksivihkimisessä, kastetilaisuudessa, konfirmaatiossa sekä virkaan asettamisissa. Kristillisiin kirkkoihin tapa on siirtynyt juutalaisuudesta.


title: Simo Helenius

text: Simo Juhani Helenius (s. 1942 Koski Tl) on turkulainen kuvanveistäjä.


title: Simo Helenius

text: Helenius opiskeli Turun Taideyhdistyksen piirustuskoulussa vuosina 1966–1969. Lisäksi hän on osallistunut muun muassa Kain Tapperin kivenveistokurssille vuonna 1978.


title: Simo Helenius

text: Helenius on pitänyt useita yksityisnäyttelyitä ja osallistunut lukuisiin yhteis- ja ryhmänäyttelyihin koti- ja ulkomailla uransa aikana. Ensimmäiset teokset valmistuivat vuonna 1966. Taiteilijan debyytti tapahtui vuonna 1967 Turun Taideyhdistyksen vuosinäyttelyssä Turun Taidemuseossa. Helenius on tullut tunnetuksi muun muassa suurikokoisista veistoksistaan ja monista julkisista teoksistaan esimerkkinä Tampereen teknillisen yliopiston pihalle vuonna 1984 pystytetty veistos "Se pyörii sittenkin". Helenius on käyttänyt monia materiaaleja teoksissaan, ja puu on tällä hetkellä yksi hänen tärkeimmistä veistosmateriaaleistaan.


title: Simo Helenius

text: Helenius tuli tunnetuksi 1960- ja 1970-luvuilla pop-taiteesta, jolloin hän käytti materiaaleinaan teoksissaan muun muassa keinonahkaa ja alumiinia. Yksi hänen tunnetuimmista pop-kauden teoksistaan on "Formula" vuodelta 1971. Sittemmin 1970- ja 1980 -luvuilla vuorossa olivat betoniin valetut ihmishahmot esimerkkinä Sampplinnan koulun edustalla, Turussa oleva "Ahkerat lukutoukat" vuodelta 1975. Heleniuksen teosten materiaali laajeni 1980-luvulla puuhun, jolloin veistosten käsittelytavaksi tuli puun karkea pintakäsittely. Kuvataiteen valtionpalkinto myönnettiin hänelle vuonna 1984 suurehkosta figuratiivisesta puuveistossarjasta, joka oli esillä Valtakunnan näyttelyssä Lappeenrannassa. 1990-luvulta lähtien teosten materiaalit laajenivat myös pronssiin ja kiveen puun ollessa edelleenkin hänen tärkein veistosmateriaalinsa. Figuratiivisten teosten oheen ovat 2000-luvulta lähtien tulleet myös suurehkot tilateokset. Esimerkkinä Turku 2011 Euroopan Kulttuuripääkaupunki -ohjelman "Pimeyden Kodat - Pimeyden 876 sävyä Kokka-kota" -tilateos Lönnrotin puistossa, Turun keskustassa.


title: Simo Helenius

text: Heleniuksen taiteen kaari ulottuu 1960-luvulta tähän päivään asti. Hänen laaja retrospektiivinen näyttely vuonna 2018 Wäinö Aaltosen museossa sisälsi töitä 1970-luvun pehmeistä pop-teoksista betoniseen realismiin ja edelleen mytologisiin puuveistoksiin, joista hänet parhaiten tunnetaan.


title: Simo Helenius

text: Suurin osa Heleniuksen julkisista teoksista on Turun seudulla. Helenius toimi myös Wäinö Aaltosen museossa vahtimestarina toistakymmentä vuotta .


title: Raimo Ala-Kärppä

text: Raimo Ala-Kärppä on Turun piirustuskoulun vuosina 1967–1970 käynyt turkulainen kuvataiteilija, joka on viime vuodet toiminut konservaattorina. Hän on vaimonsa Ritvan - joka on myös saman taidekoulun kasvatteja - kanssa ollut entisöimässä muun muassa Huittisten kirkkoa. Hän on tehnyt myös useita esinekonservointeja. Paikkarin torpan sisäseinien pinnat hän viimeisteli vuonna 2002 Museoviraston antamana työtehtävänä. Tampereen tuomiokirkon alttarifreskon, Magnus Enckellin vuonna 1907 maalaaman Ylösnousemus-freskon entistämistyön ja puhdistamisen hän suoritti vuonna 2007.


title: Lojaliteettiperiaate

text: Lojaliteettiperiaate on suomalainen oikeusperiaate, jonka mukaan sopimussuhteissa osapuolilla on velvollisuus ottaa toiminnassaan huomioon myös toisen sopimusosapuolen etu.


title: Lojaliteettiperiaate

text: Lojaliteettiperiaatetta sovelletaan erityisesti, mikäli sopimusosapuolet ovat erityisen epätasa-arvoisissa asemissa, esimerkiksi yritys ja yksityinen kuluttaja. Periaate kattaa paitsi heikomman osapuolen vahingoittamisen välttämisen, myös tietynasteisen tämän osapuolen oikeuksista ja eduista huolehtimisen. Esimerkiksi lainan vakuuden pakkohuutokaupassa itselleen ostavan pankin, joka heti tämän jälkeen myy vakuuden huomattavalla myyntivoitolla eteenpäin ja jonka voidaan katsoa tienneen jo vakuuden ostaessaan, että vakuuden arvo on huomattavasti pankin maksamaa hintaa suurempi, voidaan katsoa rikkovan lojaliteettiperiaatetta.


title: Invasion USA

text: Invasion USA on yhdysvaltalainen Alfred E. Greenin ohjaama elokuva vuodelta 1952. Kylmän sodan aikaisessa elokuvassa kuvataan nimeämättömän kommunistisen valtion hyökkäystä Yhdysvaltain länsiranikkolle ja sitä seuraavaa miehitystä. Elokuvan budjetti oli 127 000 dollaria ja se tuotti yli miljoona dollaria.


title: Varjojen kadut

text: Varjojen kadut ("Dead End") on yhdysvaltalainen William Wylerin ohjaama elokuva vuodelta 1937. Elokuvaa pohjautuu Sidney Kingsleyn Broadway-näytelmään, ja sen tapahtumat sijoittuvat New Yorkin slummeihin, jossa Sylvia Sidneyn esittämä Drina Gordon yrittää estää veljeään tuhlaamasta aikaansa paikallisessa katujengissä. Humphrey Bogart näyttelee entisille kotikulmilleen palavaa gangsteria Baby Face Martinia.


title: Varjojen kadut

text: "The New York Timesin" kriitikot valitsivat "Varjojen kadut" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Dead End

text: Dead End voi tarkoittaa:


title: Matthew Laborteaux

text: Matthew Laborteaux (s. 8. joulukuuta 1966, Los Angeles, Kalifornia), oikealta nimeltään Matthew Labyorteaux, on yhdysvaltalainen näyttelijä. Hän on näytellyt monissa televisiosarjoissa ja elokuvissa, esimerkiksi Albert Ingallsia televisiosarjassa "Pieni talo preerialla" vuosina 1978–1982. Hän on näytellyt myös elokuvassa "Kauhu asuu naapurissa" (1986) Paul Conwayta ja televisiosarjoissa "Tietokonejengi" ja "Lemmenlaiva". Lisäksi hän on toiminut ääninäyttelijänä esimerkiksi televisiosarjassa "Hämähäkkimies". Hänen sisaruksensa Patrick Labyorteaux ja Jane Laborteaux ovat myös näyttelijöitä.


title: Helli

text: Helli on suomalainen naisen etunimi. Nimi on saattanut syntyä lyhentymällä useistakin eri nimistä. Lähtönimenä on voinut olla Helena, Hellevi tai Hellin.


title: Helli

text: Vuoden 2009 loppuun mennessä nimi on Väestörekisterikeskuksen tietojen mukaan annettu 6 610 naiselle ja ainakin yhdelle miehelle. Helli voi olla myös esimerkiksi Helmistä käytetty epävirallinen kutsumamuoto.


title: Helli

text: Helli viettää nimipäivää 27. lokakuuta samoin kuin Hellin, Hellä ja Helle. Nimi otettiin almanakkaan vuonna 1929.


title: Hellin

text: Hellin on suomalainen naisen etunimi. Nimi on ollut käytössä saamelaisilla, mutta sen on oletettu olleen alkujaan karjalainen nimi, joka on muodostettu suomalaisesta Helli-nimestä venäläisellä -in -johtimella.


title: Hellin

text: Vuoden 2009 loppuun mennessä nimi on Väestörekisterikeskuksen tietojen mukaan annettu 7 687 naiselle sekä alle viidelle miehelle. Hellin viettää nimipäivää 27. lokakuuta samoin kuin myös Helli, Hellä ja Helle.


title: Ullmann

text: Ullmann, Ullman, Ulmann tai Ulman on muun muassa seuraavien henkilöiden sukunimi:


title: Little Havana

text: Little Havanna on kuubalaisten suosima asuinalue Miamissa Yhdysvaltojen Floridan osavaltiossa. Sen väkiluku on 90 218.


title: Hellä

text: Hellä on suomalainen naisen etunimi. Nimi on mahdollisesti alkujaan Helena-nimen muunnelma, mutta ilmaisee myös lapselle toivottuja ominaisuuksia. Hellä viettää nimipäivää 27. lokakuuta samoin kuin myös Helli, Hellin ja Helle.


title: Hellä

text: Vuoden 2009 loppuun mennessä nimi on Väestörekisterikeskuksen tietojen mukaan annettu 2 418 naiselle ja ainakin yhdelle miehelle.


title: Komissio (talous)

text: Komissio eli komissiokauppa on tavaroiden myymistä tai ostamista toisen lukuun omissa nimissä. Kyseessä voi siis olla myyntikomissio tai ostokomissio. Jos välihenkilö, kuten esimerkiksi vähittäiskauppias, joutuu ostamaan tavaran itselleen ennen myyntiä, puhutaan konsignaatiosta. Komissionantajaksi eli komitentiksi eli kaupittajaksi nimitetään päämiestä, jonka lukuun kauppa päätetään. Päämiehen lukuun toimivaa asiamiestä kutsutaan komissionsaajaksi eli komissionääriksi eli kaupitsijaksi. Komissiokaupassa tavaraan kohdistuvan määräämisvallan haltija oikeuttaa toisen käyttämään määräämisvaltaa puolestaan. Valtuutuksesta riippuen komissionsaaja joko ostaa päämiehen rahoilla jotain tai myy päämiehelle kuuluvaa tavaraa. Komissiokauppa tehdään usein päämiehen nimeä paljastamatta ja toimeksiantaja ei useinkaan toimeksiantoa tehdessään tiedä kenen kanssa komissionsaaja tulee sopimuksia solmimaan.


title: Komissio (talous)

text: Arvo-osuuksien kaupassa käytetään sekä myyntikomissiota että ostokomissiota. Myyntikomissiota käytetään myös moottoriajoneuvojen ja taide-esineiden myynnissä. Ostokomissio on tavallinen esimerkiksi raaka-aineiden hankinnoissa. Myyntikomissiota käytetään usein silloin, kun päämies tarvitsee myyntitavaroita vakuutena. Toinen sen käyttöön vaikuttava tekijä on asiamiehen mahdollisuus palauttaa myymättömät tavarat, jolloin asiamiehen riski vähenee.


title: Komissio (talous)

text: Komissioon liittyy useita oikeussuhteita. Ostokomissiossa päämiehestä tulee ostetun tavaran omistaja ja myyntikomissiossa päämiehelle syntyy oikeus kauppahintaan. Komissionsaaja ei missään vaiheessa saa tavaraa omakseen eikä sitä voida häneltä ulosmitata eikä liittää hänen konkurssipesäänsä. Komissionsaajan ostaminen ja myyminen perustuu komissionantajan ja -saajan väliseen edustussopimukseen, jossa on sovittu myös komissionsaajan provisiosta. Komissionsaaja perii usein kauppahinnan komissionantajan lukuun, mutta komissionantaja voi tehdä sen itsekin. Edustussopimuksessa sovitaan myös siitä, vastaako komissionsaaja sopimuskumppaniensa maksukyvystä. Komissionsaajan ja häneltä ostavien tai hänelle myyvien henkilöiden välille syntyy sopimussuhde. Koska komissionsaaja käy kauppaa omissa nimissään, häntä koskevat myyjän tai ostajan velvollisuudet. Tässä hän eroaa kauppaedustajasta, joka tekee kaupat päämiehensä nimissä.


title: Komissio

text: Komissio tarkoittaa useaa asiaa:


title: Lee Ranaldo

text: Lee Ranaldo (s. 3. helmikuuta 1956 Glen Cove, Long Island, New York) on yhdysvaltalainen muusikko, laulaja ja taiteilija. Hän soitti kitaraa ja lauloi Sonic Youth -yhtyeessä.


title: Lee Ranaldo

text: Ranaldo on työskennellyt muun muassa artistien Babes in Toyland, You Am I, Deity Guns ja KLEG kanssa.


title: Brent Sopel

text: Brent Sopel (s. 7. tammikuuta 1977 Calgary, Alberta, Kanada) on kanadalainen ammattilaisuransa päättänyt jääkiekkoilija, pelipaikaltaan puolustaja. Sopel voitti 12-vuotisella NHL-urallaan kertaalleen Stanley Cupin. Uransa loppukaudet Sopel pelasi KHL-liigassa.


title: Brent Sopel

text: Vancouver Canucks varasi Sopelin kuudennella kierroksella varausvuorolla 144. Ennen ammattilaisuraansa Sopel pelasi juniorina WHL:n Swift Current Broncosissa ja Saskatoon Bladesissa. Kaudella 1995–1996 Sopel pelasi loppukaudesta myös yhden ottelun Vancouverin farmijoukkueessa Syracuse Crunchissa mutta palasi seuraavaksi kaudeksi takaisin WHL:n Swift Currentiin. Myös keväällä 1996 Sopel pelasi Syracusessa.


title: Brent Sopel

text: Sopel teki 3. huhtikuuta 1996 sopimuksen hänet varanneen Vancouverin kanssa. Sopelin ensimmäinen ammattilaiskausi oli 1997–1998, jolloin hän pelasi 76 peliä Syracusessa, ja teki niissä 43 pistettä. Seuraavalla kaudella Sopel pääsi pelaamaan Vancouveriinkin viidessä pelissä mutta pääosa kaudesta meni jälleen Syracusessa. Ensimmäisen NHL-maalinsa Sopel teki 10. huhtikuuta 1999 ottelussa Edmonton Oilersia vastaan Tommy Salon selän taakse. Kaudella 1999–2000 Sopel pelasi jo 18 peliä Vancouverissa ja seuraavalla kaudella jo 52 ottelua, vaikka kärsikin loukkaantumisista. Tammikuussa 2000 Sopel lähetettiin kahdeksi viikoksi kuntouttaan itseään IHL-liigan Kansas City Bladesiin.


title: Brent Sopel

text: Sopel vakiinnutti paikkansa Vancouverissa, ja kaudella 2001–2002 hän teki 25 pistettä 66 ottelussa. Seuraavien kahden kauden aikana Sopelin pistemäärät lisääntyivät, ja kaudella 2003–2004 hänen pistesaldonsa oli 80 ottelussa 10+32. Sopel ei pelannut missään. Vancouver kauppasi Sopelin 3. elokuuta 2005 toisen kierroksen varausvuoroa vastaan New York Islandersiin. Hän ehti pelata Vancouverissa 302 runkosarjaottelua. Hän teki 16. elokuuta 2005 Islandersin kanssa kaksivuotisen sopimuksen, arvoltaan 2,4 miljoonaa dollaria. Sopel oli pienoinen pettymys NY Islanders, ja hänet kaupattiin kesken kauden 2005–2006 8. maaliskuuta 2006 yhdessä Mark Parrishin kanssa Los Angeles Kingsiin vaihdossa Denis Grebeškoviin ja Jeff Tambelliniin.


title: Brent Sopel

text: Sopel kaupattiin Los Angelesista 26. helmikuuta 2007 toisen kerran peräkkäin kesken kauden, tällä kertaa takaisin Vancouveriin, vaihdossa toisen ja neljännen kierroksen varausvuoroihin . Ennen kauden 2007–2008 alkua Sopel oli Detroit Red Wingsin testissä, mutta hän teki lopulta sopimuksen Chicago Blackhawksin kanssa. Vielä saman kauden aikana Chicago ja Sopel sopivat kolmen vuoden jatkosta sopimukseen. Seuraavalla kaudella Sopel kärsi loukkaantumisista ja joutui olemaan pitkään sivussa olkapääleikkauksen takia.


title: Brent Sopel

text: Kaudella 2009–2010 Sopel oli voittamassa Chicagolle Stanley Cupia. Hän oli hyvä pudotuspeleissä ja teki niissä tehot 1+5. Tehotilastossa hänen saldonsa oli seitsemän plussan puolella. Kauden jälkeen hänet kaupattiin kuitenkin suurkaupassa Atlanta Thrashersiin, sillä Chicagon palkkakulut oli nousemassa liian suureksi kaudelle 2010–2011. Sopelin lisäksi Atlantaan siirtyivät Dustin Byfuglien, Ben Eager ja Akim Aliu. Chicago sai kaupassa Marty Reasonerin, Jeremy Morinin, Joey Crabbin ja ensimmäisen sekä toisen kierroksen varausvuoron . Sopel pelasi Thrashersissa vajaan kauden, helmikuuhun 2011 asti, jolloin hänet kaupattiin Montréal Canadiensiin yhdessä Nigel Dawesin kanssa. Thrashers sai vaihdossa Ben Maxwellin ja neljännen kierroksen varausvuoron .


title: Brent Sopel

text: Sopel jätti NHL:n kesällä 2011, kun hän teki kaksivuotisen sopimuksen Venäjän KHL:ssä pelaavan Metallurg Novokuznetskin kanssa. Hän ehti pelata ennen siirtoaan 659 NHL:n runkosarjaottelua. Novokuznetsk myi kaudella 2012–2013 Sopelin Salavat Julajev Ufaan. Kesällä Sopel teki jatkosopimuksen Ufan kanssa.


title: Brent Sopel

text: Sopel palasi Pohjois-Amerikkaan kaudeksi 2014–2015. Hän teki yksivuotisen sopimuksen AHL-joukkueen Chicago Wolvesin kanssa. Sopel ilmoitti helmikuussa 2015 lopettavansa pelaajauransa.


title: Brent Sopel

text: Sopel on puolustava puolustaja, jota käytetään paljon alivoimapelaamiseen. Hän on myös hyvä laukausten blokkaaja. Hänen pelikäsityksenä on tarpeeksi hyvä pelaamaan yksinkertaista peruspelaamista. Sopel ei kuitenkaan käytä kokoaan tarpeeksi hyvin hyödykseen, ja hänet on tunnettu hieman loukkaantumisherkkänä pelaajana.


title: Brent Sopel

text: Brent Sopel meni naimisiin maaliskuussa 2001. Hänellä on vaimonsa Kellyn kanssa kolme omaa lasta: Jake, Lyla ja Jayla. Vanhemmalla tyttärellä Lylalla on sekä dysleksia että dysgrafia, jotka myös Brent Sopelilta on diagnosoitu. Lisäksi perheeseen kuuluu 17-vuotiaana vuonna 2007 adoptoitu Paul. Sopelit adoptoivat Paulin, kun tämän molemmat vanhemmat olivat kuolleet pienen ajan sisään. Paulin perhe ja Sopelit olivat tunteneet toisensa jo usemman vuoden, ja Sopelit halusivat auttaa yksin jäänyttä Paulia.


title: Vera Menchik

text: Vera Francevna Menchik-Stevenson (; ) (16. helmikuuta 1906 Moskova—27. heinäkuuta 1944 Clapham, Lontoo) oli ensimmäinen virallinen shakin naisten maailmanmestari ja vuosien 1927 ja 1937 välillä hän voitti kaikki seitsemän ennen toista maailmansotaa järjestettyä naisten maailmanmestaruusturnausta. Hän kuoli 1944 ilmapommituksessa.


title: Vera Menchik

text: Menchikin isä oli tšekki ja todennäköisesti Olga-äidin isä oli englantilainen. Käytyään ensin yksityistä tyttökoulua Menchik siirtyi julkiseen kouluun, jossa sattui toimimaan shakkipiiri. Menchik oli oppinut hieman shakkia isältään, joka oli ilmeisesti melko hyvä pelaaja ja hän osallistui koulussa turnaukseen, joka jäi kuitenkin kesken. Venäjän vallankumouksen alettua Menchikin perheellä oli Moskovassa kuusi huonetta käsittävä huoneisto. Pian perheen piti luovuttaa suurin osa huoneista pois ja talon kellariin muutti asumaan köyhiä. Vallankumouksen pyörteissä Veran isä menetti omistamansa myllyn , ja lopulta Menchikien perhe ajettiin kokonaan kodistaan. Vaikeuksien jälkeen, syksyllä 1915 perhe jätti Venäjän ja asettui Hastingsiin, Isoon-Britanniaan, missä Menchikit asuivat Veran isoäidin luona. Veran isän kohtalosta ei ole varmuutta, mutta Brian Denmanin mukaan tämä mahdollisesti oli kuitenkin vielä elossa 1927.


title: Vera Menchik

text: Menchik liittyi 1923 paikalliseen Hastingsin shakkikerhoon ja sai siellä valmennusta vahvoilta pelaajilta, kuten J. A. J. Drewittiltä ja jopa Géza Maróczyltä, joka tuolloin sattui oleilemaan Hastingsissa. Mahdollisesti Maroczyn vaikutuksesta Menchikille kehittyikin tuona aikana hyvä asemallinen arvostelukyky, joka myöhemminkin leimasi hänen peliään. Hän ei ollut tunnettu taktikkona ja hyökkäyspelaajana, vaan oli erityisen hyvä realisoimaan pieniä etuja voitokseen. Myös hänen olemuksensa pelin aikana oli tyyni ja hän tapasi istua laudan ääressä koko pelin ajan. Menchikistä tuli nopeasti suosittu shakkipiireissä paitsi sukupuolensa ansiosta, myös ystävällisen ja kanssaihmisistä kiinnostuneen luonteensa vuoksi. Hänen muihin harrastuksiinsa kuuluivat tennis ja pitsityöt, joissa hän oli melkoisen hyvä.


title: Vera Menchik

text: Joulukuussa 1923 Menchik osallistui ensimmäistä kertaa Hastingsin kongressiturnaukseen ja seuraavan vuoden alussa hän ensimmäistä kertaa edusti Englantia, pelaten sadan pöydän ottelussa Hastingsin Pier Pavilionissa pöytää 20. Vaikka hän ei vielä ollut Britannian kansalainen, eikä voinut näin ollen ottaa osaa mestaruuskilpailuihin, hän 1925 voitti kahdesti ottelussa silloisen huippupelaajan Edith Priecen ja saattoi hyvin pitää itseään maan parhaana naispelaajana.


title: Vera Menchik

text: Vuonna 1927 Lontoossa järjestettiin kansainvälinen naisten shakkiturnaus, jonka Menchik voitti antaen muille vain yhden vaivaisen tasapelin 11 pelissä. Kolme vuotta aiemmin perustettu Maailman shakkiliitto FIDE julisti turnauksen naisten maailmanmestaruusturnaukseksi ja näin Vera Menchikistä tuli historian ensimmäinen naismaailmanmestari. Hän puolusti menestyksellä arvoaan Hampurissa 1930, Prahassa 1931, Folkestonessa 1933, Varsovassa 1935, Tukholmassa 1937 ja Buenos Airesissa 1939. Varsovan ja Tukholman turnauksissa pelasi myös hänen paria vuotta nuorempi siskonsa Olga. Vera oli täysin ylivoimainen aikansa naisia vastaan: kaikissa näissä MM-turnauksissa hän hävisi vain yhden ainoan pelin. Menchik otteli noina vuosina myös kahdesti (Rotterdam 1934 ja Semmering 1937) ikätoverinsa ja pahimman kilpailijansa Sonja Grafin (1908-65) kanssa, voittaen molemmat ottelut selvästi.


title: Vera Menchik

text:
Alkaen vuodesta 1928 Menchik alkoi saada kutsuja myös vahvoihin miesten turnauksiin. Hänen parhaimpiin saavutuksiinsa kuuluvat häviötön tulos Ramsgaten turnauksessa 1929 ja kolmas sija Mariborissa 1934. Karlsbadin turnauksessa 1929 kaikki mieskilpalijat eivät ilmeisesti olleet vakuuttuneita Menchikin kyvyistä, sillä kerrotaan wieniläien mestarin Albert Beckerin suosittaneen jokaisen Menchikille häviävän pelaajan nimeämistä "Vera Menchik -kerhoon". Pian Beckeristä tuli kerhon ensimmäinen jäsen. Menchik voitti urallaan monia tunnettuja mestareita, kuten Max Euwen, Samuel Reshevskyn, Edgard Collen, Friedrich Sämischn ja Karel Opocenskyn, sekä näiden lisäksi vielä Sultan Khanin Frederick Yatesin.
1931 Menchik alkoi opettaa shakkia Lontoon The Empire Social Clubissa ja ryhtyi kerhon lehden "The Social Chess Quarterlyn" avustavaksi toimittajaksi. 1935 kerho lakkautettiin ja seuraavana vuonna "The Social Chess Quarterly" taantui B. H. Woodsin "Chess" -lehden neljännesvuosittain ilmestyväksi liitteeksi. 1941 Menchik nimettiin "Chess" -lehden peliosaston toimittajaksi. Samalla hän jatkoi shakin opettamista ja Petersfieldiläinen pelaaja Hugh Storr-Best on muistellut, miten Menchik painotti
oppitunneillaan loppupelin suunnatonta tärkeyttä. "British Chess Magazinessa" syyskuussa 1938 olleessa ilmoituksessa Menchik tarjosi shakinopetusta hintaan 3 šillinkiä 6 pennyä tunnilta, avausoppitunteja, simultaaneja ja bridgetunteja.


title: Vera Menchik

text: 1937 Menchik avioitui, mutta jatkoi tyttönimensä käyttämistä shakillisissa yhteyksissä. Triviana mainittakoon, että Veran ohella hänen miehensä, Rufus H. Stevenson, sekä tämän edellinen vaimo Agnes Lawson olivat myös melko hyviä shakinpelaajia. Avioliiton myötä Vera muutti Claphamiin, Lontooseen ja sai viimein Ison-Britannian kansalaisuuden. Näin hän sai osallistumisoikeuden saarivaltakunnan mestaruuskilpailuihin. Vuonna 1938 hän todennäköisesti ensimmäisenä naisena pelasi miesten mestaruusturnauksessa, saaden 5,5/11 ja samana vuonna hänet valittiin maaottelujoukkueeseen Hollantia vastaan. Menchik nimitettiin myös Lontooseen perustetun uuden shakkikeskuksen manageriksi, mutta keskus tuhoutui vuotta myöhemmin saksalaisten ilmapommituksissa.


title: Vera Menchik

text: Vera kohtasi 1942 arvostetun, mutta jo iäkkään mestarin Jacques Miesesin kaksinottelussa, jonka voitti selvästi 6,5-3,5. Seuraavana vuonna hänen miehensä Rufus kuoli ja Veran äiti ja sisar Olga muuttivat hänen luokseen Claphamiin. Heinäkuun 26. 1944 saksalainen pommi osui talon ja kaikki kolme menehtyivät. Vera Menchik oli kuollessaan 38.


title: Vera Menchik

text: Menchik oli ilmeisesti ainut nainen, joka 1900-luvun ensimmäisellä puoliskolla osallistui miesten kansainvälisiin turnauksiin. Hänen huippuvuosien vahvuutensa on arvioitu vastanneen Elo-lukua 2390 (vuonna 1931).


title: Vera Menchik

text: Tulos naisten MM-turnauksissa: 80/83 (78 voittoa 1 häivö ja 4 tasapeliä).


title: Amerikannokkavarpunen

text: Amerikannokkavarpunen ("Hesperiphona vespertina") on laajalla alueella Yhdysvalloissa, Kanadassa ja Meksikossa elävä peippoihin kuuluva varpuslintu. Laji luetaan usein kuuluvaksi nokkavarpusen kanssa samaan sukuun. jolloin sen tieteellinen nimi on "Coccothraustes vespertinus".. BirdLife Suomi luokittelee linnun kuitenkin kuuluvaksi amerikannokkavarpusten sukuun.


title: Amerikannokkavarpunen

text: Kooltaan amerikannokkavarpunen on 18–21,5 cm. Amerikannokkavarpuskoiraan selkä, rinta ja vatsa ovat väriltään kirkkaan keltaiset. Yläselkä ja pää, lukuun ottamatta päälakea ja silmäkulmajuovia, ovat väritykseltään ruskeat. Päälaki on musta ja voimakkaat silmäkulmajuovat ovat keltaiset. Koiraan siivet ovat väriltään musta-valkoiset. Lyhyehkö pyrstö on musta. Naaras on yleisväritykseltään harmahtavan ruskea. Niskassa ja Siipien kupeessa on keltaista. Naarasamerikannokkavarpusen rinta on väriltään valkoinen. Naaraan siivet, pyrstö ja yläperä ovat pohjaväriltään mustat ja niissä on valkoisia täpliä. Amerikannokkavarpusen nokka on suurikokoinen ja tukevarakenteinen. Nokan väri on talvella luunvalkoinen ja keväällä hieman vihertävä.


title: Amerikannokkavarpunen

text: Amerikannokkavarpuset pesivät Kanadassa, Yhdysvaltojen länsiosissa ja Meksikossa. Talveksi laji muuttaa Yhdysvaltojen itäosiinkin. Kesäisin amerikannokkavarpusten elinympäristöä ovat havu- ja sekametsät ja toisinaan myös lehtimetsät. Vuoristoissa lajia tavataan havumetsistä ja niiden reunamailta. Talvella lajia tavataan hyvin monenlaisista metsistä. Linnut voivat myös kerääntyä kaupunkien puistoihin, joissa on saarnivaahteroita ja saarnia, joissa on siemeniä talvellakin. Ne voivat myös tulla ihmisten pihoihin, jos niitä ruokitaan auringonkukan siemenillä.


title: Amerikannokkavarpunen

text: Amerikannokkavarpunen oli 1800-luvun lopussa vielä suhteellisen tuntematon Kanadan ja Yhdysvaltojen länsiosien havumetsien laji. 1850-1890- lukujen aikana laji levittäytyi itään päin aina Massachusettsiin asti. Syynä oli saarnivaahteroiden istuttaminen yhä idemmäs. Myös lintujen talviruokinta edisti lajin leviämistä itään.


title: Amerikannokkavarpunen

text: Amerikannokkavarpusen kannan koko on 1970-luvun jälkeen pienentynyt merkittävisti. Laji määritellään siksi vaarantuneeksi.


title: Amerikannokkavarpunen

text: Amerikannokkavarpuset syövät monenlaisia siemeniä, mutta erityisesti ne ovat mieltyneet saarnivaahteransiemeniin. Lisäksi laji syö kukkien nuppuja, käpyjä, omenia ja muita hedelmiä sekä pesimiskaudella myös hyönteisiä. Poikasiaan lintu ruokkii murskatuilla siemenillä ja hyönteisillä sekä niiden toukilla. Lintujen ruokintapaikoille amerikannokkavarpuset saapuvat suurina parvina ja voivat kamppailla ruuasta hyvinkin voimakkaasti.


title: Amerikannokkavarpunen

text: Naaras rakentaa pesänsä yleensä puuhun. Pesä on hyvin kätketty ja voi sijaita lähellä runkoa tai lähempänä oksan kärkeä. Pesä on harva ja irtonainen kuppimainen pesä. Naaras rakentaa sen ruohoista, sammalista ja juurista. Amerikannokkavarpusnaaras munii 3–5 sinivihreää harmaa- ja ruskeatäpläistä munaa. Hautominen kestää noin kaksi viikkoa ja koiras huolehtii naaraan ruokkimisesta. Koiras hoitaa ja ruokkii myös kuoriutuneita poikasia. Poikaset poistuvat pesästään noin kahden viikon kuluttua kuoriutumisestaan.


title: Krokvatnet

text: Krokvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella ja siihen virtaa vettä sitä ympäröiviltä Hermannsdalstindenin, Ertnhelltindenin ja Moldtindenin huiput käsittäviltä vuorilta. Järven vesi laskee Ternnesvatnetin kautta Forsfjordenin vuonoon.


title: Litlforsvatnet

text: Litlforsvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella Hermannsdalstinden-vuoren juurella. Siihen virtaa vettä sen pohjoispuolella olevalta Kringeldalsvatnetin järveltä. Järven vesi laskee sen itäpuolella sijaitsevaan Forsfjordenin vuonoon.


title: Kringeldalsvatnet

text: Kringeldalsvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella Hermannsdalstinden-vuoren juurella. Järven vesi on peräisin lähinnä Hermannsdalstindenin sulavilta lumipeitteiltä. Järven vesi laskee Litlforsvatnetin kautta Forsfjordenin vuonoon.


title: Kanadan kivikausi

text: Kanadan kivikausi oli aikaa, jolloin alkuperäiskansat saapuivat Kanadaan, ja vaelsivat siellä, sieltä ja sinne. Epäillään paleointiaanien kulkeneen nykyisten Yhdysvaltain alueelle ja etelämmäs Kanadan kautta jääkauden lopuilla, jolloin mannerjäätikkö oli jo osin sulanut. Alussa kulttuuri pohjautui pitkälti metsästykseen ja keräilyyn, mutta myöhemmin maanviljely levisi Etelä-Kanadaan.


title: Kanadan kivikausi

text:
Jääkauden huippuvaihe oli Kanadassa noin 22000–18000 eaa. Tällöin lähes koko Kanada oli suuren mannerjäätikön peitossa lähes koko alaltaan. Yllättäen jäätöntä oli ainoastaan luoteessa Yukonin seudulla Kanadan ja Alaskan rajaseudulla, missä ilmasto oli kuiva. Ei tiedetä varmasti asuiko siellä jääkauden huippukaudella ihmisiä, jos asui niin asutus oli harvaa ja keskittynyt jokilaaksoihin. Arkeologit kiistelevät vieläkin siitä, asuiko Amerikassa ihmisiä ennen jääkauden huippukautta, ja tehdyt ajoitukset ovat epävarmoja.
Joidenkin arkeologisten ajoitusten mukaan Pohjois-Yukonissa olisi asunut ihmisiä jo ennen jääkauden huippukautta 26 000 vuotta sitten ja Etelä-Ontariossa 9 500 vuoden päähän. Varhaista asutusta oli muun muassa Bluefish-luolassa joidenkin mukaan ehkä jo 40000 eaa, ja viimeistään 18 000 vuotta sitten


title: Kanadan kivikausi

text:
Kanadan luoteisin osa saatettiin asuttaa jo joskus 12000 kalenterivuotta eaa., jolloin ilmasto lämpeni. Paleointiaanit vaelsivat vuoteen 11500 eaa. mennessä Yhdysvaltain alueelle ehkä Kanadaan avautunutta jääkäytävää pitkin, tai luultavammin pitkin Kanadan länsirannikkoa, josta jää suli melko pian pois, jo noin 13000 eaa. Tämän jälkeen Kanadaa alettiin asuttaa etelästä ja ehkä myös pohjoisesta Alaskasta käsin.
Varhaisin jääkäytävän kohdalta tehty löytö on Charlienluolaan liittyvä esineistö.


title: Kanadan kivikausi

text: Joidenkin alkuperäiskansojen väitetään asettuneen nykyisille alueille jo hyvin varhain. Joka tapauksessa suuria kansainvaelluksia tapahtui vuosituhansien kuluessa ennen eurooppalaisten tuloa. Brittiläisessä Kolumbiassa Fraserin jokilaaksossa asui arkeologisten löytöjen tulkinnan mukaan "S'ólh Téméxw" -kansa ehkä jo holoseenikauden alusta noin 10 000–9000 eaa. alkaen.


title: Kanadan kivikausi

text: Noin 9000–8000 eaa. metsästäjien Plano-kulttuurit levittäytyivät muun muassa Nova Scotian jäästä vapautuneelle alueelle. Albertaan kehittyi erityinen Plano-kulttuurien traditio, joka teki Albertan kärkiä. Noin 8000 eaa. ilmasto oli suunnilleen sama kuin nykyinen, mutta jäätä vielä laajoilla alueilla. Jään vielä ollessa Hudsonin lahden yllä Aasiasta saapui na dene -ryhmä noin 8000 eaa levittäytyen Alaskasta Länsi-Kanadaan. "Wendat"-ihmiset saattoivat asettua Eramosa-jokea pitkin eteläiseen Ontarioon jo 8000–7000 eaa. Kanadan länsirannikolle syntyi 7000–5000 eaa. monia erikoistuneita lohenpyyntikulttuureja. Atlantin rannikolle syntyi niin sanottu Maritime archaic -kulttuuri, joka kukoisti 7000–1500 eaa.


title: Kanadan kivikausi

text: Ehkä jo 4500 eaa-1500 eaa vallitsi Kanadan havumetsissä "Kanadan kilven arkaainen perinne" ("Shield Archaic"), joka perustui karibun ja muun riistan metsästyksen lisäksi myös kalastukseen ja keräilyyn. Löydetyt asuinpaikat ovat veden äärellä.


title: Kanadan kivikausi

text: Suurten järvien alueelle kehittyi kuparia myynyt metsästäjäkulttuuri noin 4000 eaa. Alaskan ja Kanadan rajoille Atlantin rannoille nousi 3000–1000 eaa. punamaalauskulttuuri, jossa muun muassa kehoa maalattiin punaisella okravärillä. Jousi ja nuoli levisivät arktisille alueille noin 2500 ja sieltä vähitellen etelään päin syrjäyttäen atlatlin, keihäänheittimen. Noin 2000 eaa. kaakkoisessa Kanadassa alkoi vaikuttaa itäisen metsämaan perinne.


title: Kanadan kivikausi

text: Esi-Dorsetin kulttuurin edustajat ylittivät tiettävästi Beringinsalmen noin 2000 eaa. ja asuttivat Kanadan arktisia alueita noin 2000 eaa. – 500 välillä. Varsinainen Dorsetin kulttuuri vaikutti alueella 500 – 1500-luvuilla.


title: Kanadan kivikausi

text: Noin 1000 eaa. maanviljely levisi etelästä Kanadan eteläosiin. Monet kansat lienevät asettuneen nykyisille paikoilleen joskus 500 eaa. – 1000 jaa. Noin 300 eaa. – 500 jaa. kumpuja rakentaneen Hopewell-kulttuurin vaikutus ulottui eteläiseen Kanadaankin Yhdysvalloista. Monetkaan kansat eivät olleet Kanadan alueella asuneet tuhansia vuosia alueellaan, kuten jo hävinneiden beothukien esimerkki osoittaa.


title: Kanadan kivikausi

text: Inuitien uskotaan saapuneen täysin muista alkuperäiskansoista erillään noin vuonna 1200 jaa.


title: Kanadan kivikausi

text:
Arkaaisen kauden alkuajan kulttuureja ajalla 8000-4000 eaa. Varhaisimpia arkaaisia löytöpaikkoja on nykyään veden alla, koska vedenpinta on noista ajoista noussut. Kanadankin varhaisarkaaisella ajalla kivityökalut tehtiin lähinnä paikallisesta, ei muualta tuodusta kivestä niin kuin paleointiaanien ajalla.
Toki muualtakin tuotua kiveä käytettiin. Joidenkin mukaan 10000 eaa Yhdysvaltain lounaisosassa keksitty keihäänheitin levisi etelästä Kanadaan. Eteläisessä varhaisarkaaisessa kompleksissa ilmeni ensi kertaa kiviputki, jota käytettiin keihäänheittimen painona.


title: Kanadan kivikausi

text: Kanadan keskiarkaaisesta kaudesta noin 6000-4000 eaa tiedetään vielä vähemmän kuin varhaisarkaaisesta.


title: Helenius

text: Helenius on muun muassa seuraavien suomalaisten henkilöiden sukunimi:Myös seuraavien henkilöiden sukunimi oli alun perin Helenius:


title: C.F. Ingemar Carlson

text: C.F. Ingemar Carlson on Winnipegjärvellä Manitobassa Kanadassa liikennöinyt lossi. Alus otettiin käyttöön vuonna 1978 Provincial Road 234 -tiellä sijaitsevalla lossireitillä, jonka päätepisteet ovat mantereella sijaitseva Islandview'n satama ja Matheson Islandin saari.


title: C.F. Ingemar Carlson

text: Alus saattoi kuljettaa kerralla neljä ajoneuvoa sekä 29 matkustajaa. Miehistönä aluksella oli yksi lossinkuljettaja.


title: C.F. Ingemar Carlson

text: Aluksen rakensi Dept. of Renewable Resources and Transportation Services, ja se oli käytössä vuoteen 1991 saakka, jolloin se korvattiin suuremmalla "Thomas A. McIvor" -lossilla, joka sai nimekseen "C.F. Ingemar Carlson II". Viimeisenä toimintavuoteenaan alus kuljetti 25 185 matkustajaa sekä 11 775 ajoneuvoa.


title: Zhu Chen

text: Zhu Chen (Zhū Chén; s. 30. lokakuuta 1976 Wenzhou, Kiinan kansantasavalta) on kiinalaissyntyinen shakin suurmestari ja naisten maailmanmestari vuosilta 2001−2004.


title: Zhu Chen

text: Alle 12-vuotiaiden tyttöjen MM 1988, alle 20-vuotiaiden tyttöjen MM 1994 ja 1996. Zhu Chen voitti FIDE:n naisten MM-turnauksen 2001 Moskovassa, lyöden cupin loppuottelussa venäläisen Aleksandra Kostenjukin 5-3. Ottelu oli hyvin tasainen ja ratkesi vasta pikapeliajoin pelatuissa 5. ja 6. pelissä Zhun hyväksi..


title: Zhu Chen

text: Vuonna 2004 Zhu ei päättänyt puolustanut mestaruuttaan Batumissa Georgiassa pelattavassa MM-turnauksessa kertoen syyksi liian lyhyen varoitusajan, Georgian epävarman tilanteen ja raskautensa. Zhu avioitui 2000 qatarilaisen suurmestarin Mohamad Al-Modiahkin kanssa ja myös edustaa nykyään Qataria.


title: Zhu Chen

text: Syyskuun 2009 listalla Zhun Elo-luku oli 2488, joka sijoitti hänet naisissa 18. sijalle. Korkein luku hänellä on 2548 tammikuulta 2008.


title: Qaiku

text: Qaiku oli vuonna 2009 perustettu suomalainen yhteisö- ja mikroblogipalvelu. Se perustettiin edeltäjänsä Jaikun kuihduttua. Qaikussa käyttäjät pystyivät kommentoimaan muita keskusteluja tai artikkeleita tai keskustella keskenään. Lisäksi he pystyivät etsimään viestejä kielen perusteella. Qaikun internetsivut avattiin 9. maaliskuuta 2009 alun perin suomalaiselle yleisölle. Myöhemmin palvelu laajentui englannin-, italian- ja puolankieliseksi.


title: Qaiku

text: Qaikun kehittäjät tiedottivat syyskuussa 2012 käyttäjille, että palvelu suljetaan 15. lokakuuta 2012.


title: Punamaalikulttuuri

text: Punamaalikulttuuri (Amerikka) oli muinainen punaokraa haudoissaan käyttänyt intiaanien kulttuuri Mainen osavaltion seuduilla pitkin Atlantin rannikkoa, ulottuen sisämaahankin. Ihmiset elivät kalastuksella ja metsästyksellä. Asutus vaihteli luultavasti vuodenaikojen mukaan sisämaan metsästysleirien ja rannikon kalastusleirien välillä. Ruumiit ja hautalahjat maalattiin punaisella okravärillä. Kulttuuria luonnehtivat hyvin tehdyt keihäänkärjet, "bayonetit". Haudat olivat monesti hautausmailla korkeilla kohdilla vesien lähellä. Hautauksia oli hyvin monen tyyppisiä, mikä saattaa viitata eri arvoisiin yhteiskuntaluokkiin. Veneet olivat melko merikelpoisia. Kivityökalujen tekoon käytettävää kiveä kaupattiin alueella jonkun verran. Kulttuuri kehittyi välillä 6500–3000 eaa., ja luhistui vieraiden heimojen saapumiseen noin 1500–1000 eaa.


title: Punamaalikulttuuri

text: Tämä punamaaliin mieltynyt kivikautinen "Mooreheadin hautausperinne" kukoisti Yhdysvaltain ja Kanadan rajaseuduilla 3000–1000 eaa. muun muassa Mainessa, saattoi alkaa jo 5500 eaa. Kulttuuri luokitellaan myöhäisarkaaiseksi ja "Maritime archaic -kulttuuriin". Varsinainen Kanadan Maritime archaic -kulttuuri oli pohjoisempana Labradorin rannoilla noin 3000–1500 eaa.


title: Punamaalikulttuuri

text: Kulttuuria edeltävää hautausperinnettä saattoi näkyä jo Morrill’s Pointissa Massachusettsissa noin 6500 eaa. Kulttuurin pääpiirteet näkyivät Etelä-Labradorissa jo 5500 eaa., mutta täysin kehittynyt Mooreheadin hautausperinne oli vasta noin 3000 eaa. Kulttuuri alkoi luhistua nopeasti noin 1500 eaa., jolloin uusia heimoja saapui alueelle.


title: Punamaalikulttuuri

text: Punaokrakulttuuri ("Red Ocher people") oli toinen kulttuuri, joka kukoisti myöhemmin Illinoisjoen, Ohiojoen ja Suurten järvien rannoilla noin 1000–400 eaa. Kulttuuri teki matalia hautauksia jokilaaksoihin, ja käytti muun muassa kuparia.


title: Valasjärvi

text: Valasjärvi (myös Töllevi) oli kylä Suomeen vuosina 1920-1944 kuuluneen Petsamon kunnan länsiosassa, Neuvostoliitolle sodan jälkeen luovutetulla alueella. Valasjärvi sijaitsi Paatsjoen laajentuman Töllevinjärven itäpuolella. Valasjärven naapurikyliä olivat pohjoisessa Kolttaköngäs ja etelässä Salmijärvi. Lännessä Valasjärvi rajoittui Norjaan, sillä valtakunnan raja kulki Paatsjokea pitkin. Valtioneuvoston vuonna 1930 vahvistaman Petsamon uuden kyläjaon mukaan Valasjärveen tuli kuulumaan Töllevinjärven eli Valasjärven (mm. Töllevi) ja Kuvernöörinkosken seudut. Nykyisin Valasjärven alueella ei ole asutusta.


title: Valasjärvi

text: Jäämerentie kulki kylän eteläosassa olevan Kuvernöörinkosken kautta. Kuotsajärven pohjoispäässä Jäämerentiestä erkani tie Kolttakönkäälle, joka kulki Töllevinjärven itäpuolitse kylän läpi. Pääskypahdan luonnonpuisto sijaitsi kylän kaakkoispuolella. Petsamon ensimmäisessä koulupiirijaossa vuonna 1921 Töllevi kuului Salmijärven koulupiiriin. Kolosjoen kaivosyhdyskunnan rakentamisen myötä Salmijärven alueen väkiluku kasvoi nopeasti, jonka seurauksena koulupiiri jaettiin useampaan osaan. Töllevin supistettu kansakoulu aloitti toimintansa vuonna 1938.


title: Valasjärvi

text:
Vuoden 1929 henkikirjoituksen mukaan Töllevin 49 asukkaasta oli suomalaisia 46 ja karjalaisia kolme.
Asukasluvun kehitys:


title: Trolldalsvatnet

text: Trolldalsvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella ja siihen virtaa vettä ylemmästä Mengelsdalsvatnet-järvestä sekä sitä ympäröiviltä Støvlan, Ertnhelltindenin, Mengelsdalstindenin ja Småtindanin huiput käsittäviltä vuorilta. Järven vesi laskee Stuvdalsvatnetin, Tindsvatnetin ja Sørvågvatnetin kautta Norjan mereen.


title: Joe Keeper

text: Joseph Benjamin ”Joe” Keeper (17. tammikuuta 1886 Walker Lake, Manitoba, Kanada – 29. syyskuuta 1971) oli kanadalainen kestävyysjuoksija ja Kanadan joukkueen jäsen vuoden 1912 olympialaisissa.


title: Joe Keeper

text: Keeper syntyi Norway Housen intiaanireservaattiin kuuluvassa Walker Laken kylässä Manitobassa ja opiskeli myöhemmin Brandonissa Brandon Indian Residential Schoolissa. Kestävyysjuoksuharrastuksen hän aloitti lukioaikanaan.


title: Joe Keeper

text: Vuonna 1910 Keeper muutti Winnipegiin ja liittyi North End Amateur Athletic Clubiin. Seuraavana vuonna hän rikkoi kymmenen mailin juoksun Kanadan ennätyksen.


title: Joe Keeper

text: Vuonna 1912 Keeper valittiin Kanadan olympiajoukkueeseen ja hän osallistui Tukholman olympiakisoihin miesten 5 000 metrin sekä 10 000 metrin juoksuun, sijoittuen jälkimmäisessä neljänneksi, joka oli korkein kanadalaisen juoksijan saavuttama sija.


title: Joe Keeper

text: Vuonna 1916 Keeper liittyi armeijaan ja palveli kahden vuoden ajan Ranskassa ensimmäisen maailmansodan aikana, ja hän sai palveluksestaan Military Medalin. Keeper sekä hänen palvelustoverinsa Tom Longboat, A. Jamieson sekä John Nackaway olivat kaikki alkuperäiskansojen edustajia ja palvelivat lähetteinä 107. pioneeripataljoonassa. Seuraavana vuonna Keeper voitti yhdessä Longboatin kanssa maastojuoksumestaruuden Vimyn harjanteen taistelukentän lähellä.


title: Joe Keeper

text: Sodan jälkeen Keeper palasi Winnipegiin ja työskenteli puuseppänä. Myöhemmin hän muutti provinssin pohjoisosiin ja siirtyi Hudson's Bay Companyn palvelukseen. Keeper jäi eläkkeelle vuonna 1951.


title: Joe Keeper

text: Keeper meni naimisiin Christina McLeodin kanssa ja he saivat kolme tytärtä ja neljä poikaa. Näyttelijä ja poliitikko Tina Keeper on Joe Keeperin lapsenlapsi.


title: Joe Keeper

text: Manitoba Runners' Association järjestää vuosittain keväällä "Joe Keeper Memorial Run" -kilpailun, jonka nimi myöhemmin on muuttunut muotoon "Joe Keeper/Angela Chalmers Celebration Run". Myös Norway House Cree Nation järjestää Keeperin nimeä kantavia muistokisoja.


title: Joe Keeper

text: Keeper valittiin Manitoba Sports Hall of Fame and Museumiin vuonna 1984.


title: Arthur Mackmurdo

text: Arthur Heygate Mackmurdo (12. joulukuuta 1851, Lontoo – 15. maaliskuuta 1942) oli progressiivinen englantilainen arkkitehti ja muotoilija, joka vaikutti Arts and Crafts -liikkeessä. Tunnetuksi hän tuli Century Guild of Artists -organisaation kautta, jonka hän perusti ystävänsä Selwyn Imagen sekä vanhan oppilaansa Herbert P. Hornen kanssa vuonna 1882.


title: Arthur Mackmurdo

text: Mackmurdo sai koulutuksen Felstedin koulussa, Luoteis-Essexissä. Hän aloitti oppisopimuksen uusgotiikan kannattajan arkkitehti James Brooksin hoteissa 1869. Neljän vuoden kuluttua Mackmurdo vieraili John Ruskinin School of Drawing:ssa, ja lähti Ruskinin mukana Italiaan seuraavana vuonna, 1874. Samana vuonna hän avasi lisäksi oman arkkitehtitoimistonsa osoitteessa 28, Southampton Street, Lontoo.


title: Arthur Mackmurdo

text:
The Century Guild of Artists oli yksi menestyksekkäimmistä 1880-luvulla perustetuista käsityöläisten ammattikunnista. Se tarjosi kotien ja rakennusten kokonaisvaltaista sisustamista. Lisäksi taiteilijoita rohkaistiin osallistumaan suunnittelemiseen sekä toteuttamiseen. Mackmurdo itse esimerkiksi hallitsi monia käsityöläisammatteja, metallitöistä puusepän töihin.
Mackmurdon töistä kuuluisimpina voidaan pitää 8 Private Road, Enfield, London (1887), ja 25 Cadogan Gardens, London (1893-1894). Viimeksi mainittu oli suunniteltu taiteilija Mortimer Manpesin studioksi.


title: Lastenohjaaja

text: Lastenohjaaja on kasvatus ja ohjausalan perustutkinnon (ent. lapsi- ja perhetyön perustutkinto) suorittanut henkilö, jolla on valmiudet työskennellä lasten ja varhaisnuorten parissa erilaisissa kasvatus- ja ohjaustehtävissä. Lastenohjaajat työskentelevät seurakuntien, kuntien, järjestöjen ja yksityisten työnantajien palveluksessa lastenohjaajina, lastenhoitajina sekä kerho- ja leiritoiminnan ohjaajina.


title: Lastenohjaaja

text:
Lastenohjaajaksi voi opiskella ammattiopistossa tai oppisopimuskoulutuksessa. Lastenohjaajia kouluttavat esimerkiksi Jyväskylän kristillinen opisto, Seurakuntaopisto Järvenpäässä, Lahden diakonian instituutti, Turun kristillinen opisto sekä Ylitornion kristillinen opisto.
ja Koulutuskeskus Agricolassa Pieksämäellä. Koulutus on laajuudeltaan 180 osaamispistettä.


title: Midwinter Graces

text: Midwinter Graces on yhdysvaltalaisen laulaja-lauluntekijä Tori Amosin joulualbumi, joka julkaistiin 10. marraskuuta 2009. Albumi sisältää cover-versioita perinteisistä englantilaisista ja kansainvälisistä joululauluista sekä muutamia Amosin omia kappaleita. Osassa cover-kappaleita on erilaiset sanat ja nimet kuin niiden alkuperäisissä versioissa. Albumista julkaistaan kaksi painosta, tavallinen sekä DVD:n ja kaksi bonusraitaa sisältävä Deluxe Edition -painos.


title: Midwinter Graces

text: Albumi ylsi Billboard 200 -listan sijalle 66.